
Seljanka je skromna mila majka moja 
Haljina joj nije srebrom izvezena... 

Izidor Poljak 

Majko, došao sam k tebi 

Iz tuđih, dalekih strana 

Tvoje je ovo dijete 

I srca Tvojega grana. 

Tako pjeva naš pjesnik Antun Branko Šimić. 

Svaki onaj tko je barem neko vrijeme jeo kruh s tuđih 
njiva i naslanjao umornu glavu na tuđi kamen, znade da 
se umoran čovjek najbolje odmori na krilu rođene majke 
i na krilu majke domovine. Svake godine jedan broj naših 
misionara i misionarki dolazi na nekoliko dana nasloniti 
umornu glavu i srce na krilo rođene majke i na krilo maj- 
ke domovine ili posjetiti majčin grob. Tako će biti i ove 
godine. Prve “laste” već su stigle. Tu su. Druge očekuje- 
mo do ljeta. Dolaze i pričaju nam o Beninu, Kamerunu, 
Kongu, Brazilu, Zambiji, o Africi, Aziji, Južnoj Americi. 
Pričaju nam o svojim dragim crncima, o svojim siromasi- 
ma. Dok priča teče iz usta i srca, iz glasa i očiju im teče 
ljubav prema tim ljudima. A mi ih slušamo i pitamo se: 
Može li ti itko biti draži nego rođena majka i majka domo- 
vina? Na prvi pogled pitanje vrlo jasno a odgovor poznat: 
Ne može! No praksa nas demantira. Naši misionari i mi- 
sionarke je demantiraju. Oni kažu MOŽE. Pitamo se: A 
tko je to tko ti može biti draži i bliži nego majka? Odgova- 
ra nam Isus i oni koji su poslušali njegov zov i pošli za 
Njim, Njegovim stopama služiti a ne biti služeni. Isus i oni 
nas prvo pitaju: “Tko je majka moja i braća moja”, i od- 
mah odgovaraju: “To su oni koji slušaju riječ Božju.” 

Zbog njih je Isus ostavio nebo i postao nam sličan u 
svemu osim u grijehu. Zbog njih su naši misionari i misio- 
narke ostavili dom i domovinu i sve što je u tim dvjema ri- 
ječima sadržano, otišli među njih i postali im slični. 

Sada su na nekoliko dana tu. Došli su predahnuti. 
Osvježiti dušu i tijelo za novo darivanje. Pred oltarom u 
crkvi svoga krštenja zahvaljivat će za dar svećeničkog, 
redovničkog a posebno misionarskog zvanja. Zahvalit 
će svima koji su ih krijepili svojim molitvenim i materijal- 
nim darovima. Od majke domovine i rođene majke molit 
će blagoslov i riječi ohrabrenja za nove korake. Dobro 
nam došli! 

POSIJANO PRIJATELJSTVO 
SE VRAĆA (2) 



Katica Knezović: Gotovo polo- 
vica sestara Vaše družbe, koja dje- 
luje u pet provincija na tri kon- 
tinenta, više od 220 sestara je do- 
morodačkog podrijetla. One su 
doživjele taj navještaj i sve ono što 
im je družba donijela. Ako se ne va- 
ram, negdje oko 1926. godine prve 
sestre su otišle u misije prateći naše 
ljude koji su išli u iseljeništvo. One 
su doživjele u vama iskrenost kad 
su se tolike mogle odazvati, jer re- 
dovništvo i prihvaćanje djevičan- 
stva i svih onih ideala koji su u 
redovništvu donekle su u suprotno- 
sti s onim što je njihovo uvjerenje. 
Dakle, one su morale tu barijeru 
prema evanđeoskim vrednotama 
srušiti da bi prihvatile vaš način 
života a ipak su ga prihvatile. Sto je 
to što oduševljava te djevojke i 
privlači Vašoj družbi a onda daka- 
ko i evanđelju i Crkvi. 

• Majka Adelina: Potrebno je 
naglasiti da sva zvanja ne dolaze iz 
indijanske sredine. Većina domoro- 
daca su Mestici, to jest mješavina 
raznih naroda i rasa. Te djevojke kad 
dođu, ne smije se odmah staviti u uo- 
bičajene etape ili razdoblja formaci- 
je: godinu dana kandidature pa 
potom novicijat. Treba im dulje vri- 
jeme za njihov odgoj, da to mogu ra- 
zumjeti i prihvatiti. Tu smo došli do 
onih struktura koje su njima nepojm- 
ljive. Njima se dopušta da se u njima 
samima stvari oblikuju a ne nameću 
im se rokovi i termini. Kod njihje sve 
elastično. Vrijeme, na primjer, struk- 
tura dnevnog reda i slično - to teško 
prihvaćaju. One bi se recimo ujutro 
kasnije dizale a navečer bi kasnije 
legle. One prihvate naše strukture, ali 
ih uvijek više košta nego nas Euro- 
pljanke. Ili kod molitve na primjer - 


struktura jutarnje, podnevna i 
večernje molitve. One su u tome više 
elastične. Oni bijednu noć probdjele 
u molitvi a potom dulje vrijeme ne bi 
molile. U njih je ta emotivna strana 
razvijenija. 

Katica Knezović: Kako se, 
dakle, to usklađuje? Prilagođi- 
vanju li se pravila družbe sestra- 
ma ili sestre pravilima družbe? 

• Majka Adelina: Sestre se 
prilagođivanju pravilima družbe. 
Samo to treba odgojiti i treba na- 
glasiti zašto je potrebna ta disci- 
plina, red. 

Katica Knezović: Bi li se što 
dogodilo družbi ili pravilu kada bi 
se jednaput postupilo drukčije? 

• Majka Adelina: Mislim da 
ne bi. Ipak mi poštujemo i taj nji- 
hov ritam i drukčiji način njihova 
života i molitve nego što je naš. 
To dopuštaju naše konstitucije. 
Svaka zemlja može upriličiti svoj 
način moljenja. Elastičnost koja 
je dopuštena. Potrebno je samo 
sačuvati bit. 

Katica Knezović: Kako ste vi 
zapravo dospjeli u misije? 

• Majka Adelina: To je bio 

izravni poziv naše utemeljiteljice 
majke Marije Propetog Isusa Petko- 
vić. Ne znam što je ona vidjela u 
meni ili otkrila. Bila sam mlada re- 
dovnica i ona me jedan dan pozvala 
kada je bila tu u Hrvatskoj i rekla: 
Majka vas treba. Dođite k nama u 
Italiju a zatim ćemo vidjeti, možda i u 
Ameriku. Za mene je to bilo jako 
teško. Težak udarac. Voljela sam 
svoju zemlju. Željela sam raditi za 
nju i nikada ni u snu nisam sanjala da 
bih negdje drugdje išla. Zato sam i 
izabrala družbu koja je izvorno 
hrvatska. Meni se bila pružila prilika 
da uđem u jednu talijansku družbu u 
Zadru. Ali ja sam htjela u jednu 
izvorno hrvatsku družbu da tako 
živim za svoj narod i sa svojim naro- 


dom. Božja providnost je imala dru- 
ge putove. Utemeljiteljica me je 
usmjerila u Južnu Ameriku. Išla sam 
teška srca, ali sam se tamo privikla. 
Shvatila sam smisao toga života i za- 
volila ga. Kada sam mislila da se više 
i neću vratiti ovamo nego samo po- 
vremeno dolaziti, opet me Božja pro- 
vidnost i poslušnost dovela i vratila u 
moj dom. Taj povratak u dom je je- 
dan lijep osjećaj. Potrebno je za to 
zahvaliti Bogu jer se kaže: Lijepo je 
svagdje poći ali opet doma doći. 
Sretna sam da mogu nešto pridonijeti 
i za moj narod i u mojem narodu. 

Katica Knezović: Sama majka 
Utemeljiteljica dobar je dio svoga 
života, dvanaest godina, provela u 
misijama prije nego je utemeljila 
središnju kuću u Rimu i prenijela 
upravu iz matične kuće iz Blata u 
Rim. Vi ste osobno poznavali majku 
utemeljiteljicu. Kakav ste dojam 
stekli o njoj? Kakav je to dojam 
poznavati utemeljitelja družbe 
kojoj pripadate i kakav Vi dojam 
imate o majci Utemeljiteljici, pogo- 
tovo što ste mogli vidjeti njezina 
djela i slušati o onom što je ona 
sama učinila. 

• Majka Adelina: Ona je bila 
žena širokih vidika. Mislim da je to 
njezino dvanaestogodišnje iskus tvo 
proširilo njezine vidike. Ona je 
ostvarila svoju želju koju je imala od 
mladih dana. Čitala sam povijest 
naše družbe u Čileu. Tamo piše daje 
Marija Propetog Isusa imala od dje- 
tinjstva želju da dođe do obala Tihog 
oceana, do druge strane svijeta, kako 
se ona izražavala. Postavši redovni- 
com s programom Kćeri milosrđa, ta 
se njezina želja pojačala s ciljem: što 
više i što dalje širiti Kristovo ime i 
njegovu slavu. To je zapravo bila 
njezina nakana i s tom nakanom je 
slala i svoje sestre. Većina nas koje 
smo išle u prvoj, drugoj ili trećoj sku- 
pini, išle smo po posluhu. Neke je pi- 
tala bi li išle. Ža nas je to bio posluh. 

Želja poglavara ili potreba družbe, za 
nas je bio izraz Božje volje i potreba 
Crkve. 

Kafića Knezović: Majka Ute- 
meljiteljica je počela raditi u Blatu. 
Odmah je osnovala sirotište i poče- 
la se brinuti, kako ona kaže, za “si- 
rotu i zapuštenu djecu’’, jer je 
takvih bilo dosta koji su bili 
ostavljeni i napušteni. Mnogi rodi- 
telji su otišli trbuhom za kruhom u 


ditelji napustili, djeca koja nose u 
sebi tu ranu da su ih roditelji zapu- 
stili. Tu naše sestre rade već tridese- 
tak godina bez ikakve financijske 
pomoći, osim Božje providnosti. 

Socijalna skrb na razini države je 
jako slaba. Čula sam da su državni 
domovi jako loše organizirani i s mi- 
nimalnim uvjetima života. Redovni- 
ci i redovnice mole za pomoć. Mi 
stalno imamo pomoć iz Francuske. 


Sestra u pastoralnom pohodu selu 


Južnu Ameriku i zato je i slala se- 
stre za njima tamo da mogu skrbiti 
o njima, ali i za domorodački na- 
rod. To sirotište i pomoć potrebni- 
ma uvijek je ostalo prisutno u 
družbi. Vi sada imate u Peruu jedan 
poseban dom. Recite nam nešto o 
tome. 

• Majka Adelina: To sirotište 
niklo je na pijesku. U okolini Lime 
uz Tihi ocean su ogromna pješčana 
brda. Na jednom brdu započelo je 
to sirotište. Dvije pripadnice svje- 
tovnog instituta započele su sa sku- 
pinom od desetak djece. Nije im 
uspjelo i nisu mogle napredovati pa 
je biskup Lime potražio redovnice i 
našao našu družbu koja je prihvati- 
la to sirotište. Danas je to oaza koja 
je puna zelenila, puna djece, puna 
života. Imamo dvije stotine zapuš- 
tene djece. Zapravo to su djeca koja 
su tu dovedena s ruba društva. Dje- 
ca bez roditelja, koju su njihovi ro- 


To je jedna institucija koja se zove, 
kada bi se prevelo, “Zemlja je za 
čovjeka”. Oni godišnje daju određe- 
nu pomoć. Pomažu nam razna podu- 
zeća iz Lime. Jedno poduzeće daje 
svaki dan kruh. Drugi dadu mlijeko, 
treći peru robu i tako pomažu. Stalno 
treba tražiti pomoć od dobročinitelja. 
To je ono što je majka Utemeljiteljica 
govorila da ljudima treba dati prigo- 
du da čine dobro i potaknuti ih na to. 
Jedan dobročinitelj dođe od vremena 
do vremena i doveze pun kamion 
stvari, hrane, odjeće i svega što je po- 
trebno za djecu. Nikad ne želi reći 
svoje ime. Djeca i sestre su mu dali 
ime sveti Josip. Čim se on pojavi, 
djeca viču: Došao je sveti Josip. 
Znaju daje to Božja providnost i da 
će dobiti darove. 

Kafića Knezović: Sami ste rek- 
li da su to djeca s traumom, djeca 
koju su roditelji ostavili. Koliko 
sestre uspiju u duhovnom smislu 


učiniti dobro i koliko su ti ljudi 
poslije zreli i zdravi da mogu 
osnivati svoje obitelji i živjeti pra- 
vim obiteljskim životom? 

• Majka Adelina: Nikada se 
ne postigne idealno ono što zami- 
slimo i cilj koji sebi postavimo. Ali 
nastoji se te djevojčice pripraviti za 
život, da im se dade da mogu imati 
svoju obitelj. Mnoge od njih žele 
ono što nisu imale u svom djetinj- 
stvu dati svojoj djeci. Ima jako lije- 
pih i utješnih slučajeva. One dođu, 
neke stalno dolaze i smatraju daje 
to njihov dom. Taj dom je u Puonte 
Piedra (Kameni most) i zove se Go- 
spa od milosrđa. Ne uspije se sto 
posto. Ima djevojčica koje nastave 
ići putem koji nije normalan, ali ih 
je manjina. Treba raditi, a uspjeh 
nije u našim rukama. 

Kafića Knezović: Kako 

doživljavate misijsko poslanje 
Crkve? Koliko vidite opravdanost 
misija? Jesu li one potrebne, ko- 
liko su potrebne i gdje su zapravo 
danas prave misije? Pomalo se 
već gubi onaj osjećaj: to je zem- 
ljopisni pojam, negdje daleko. 
Koliko su zapravo te misije negdje 
daleko ili su one nešto drugo? 

• Majka Adelina: Smatram da 
uvijek postoji taj univerzalni poziv 
za misije. Ja sam sada srela jednoga 
našeg mladog redovnika koji je 
uvijek imao želju da ide u misije. I 
išao je u ta područja koja su naju- 
daljenija od Lime. Znači da postoji 
ta želja u čovjeku da budemo otvo- 
reni drugim narodima i da im po- 
mognemo. Mislim da je veoma 
važno da ne sanjamo ići daleko, 
nego da su naše misije naše 
susjedstvo, naša obitelj. Mi danas 
živimo u svijetu, u Europi, gdje je 
čovjek veoma osamljen. Njemu je 
potrebna nježnost očeva. Mi smo u 
godini Boga Oca. Dobrota i 
nježnost očeva koju mi moramo 
davati, sijati oko nas. I mi bismo se 
kao redovnice morale više brinuti 
da zadovoljimo duhovnim i socijal- 
nim potrebama, vremenitim potre- 
bama našega naroda. 

- Nastavak na 21 str. - 

Priredila: Natalija Kivač 



U Donjem Kraljevcu živi njezin nećak sa 
suprugom. Oni su glavni izvor svih infor- 
macija. No, šteta što njezine priče nismo 
bilježili. U sjećanju nećakove supruge Ma- 
rije ostalo je tek nekoliko dogodovština. 

Ponajprije, ona ističe njezinu veliku lju- 
bav prema obitelji. Koliko se samo veselila 
Magdalenju! 

Prilikom njezina prvoga dolaska u 
Hrvatsku svjedočila je o svom radu u crkvi 
svog krštenja, sv. Marije Magdalene. 

Središte njezina pričanja i svjedoče- 
nja, srž njezina odaziva, bijahu djeca, ško- 
la, crkva, ambulanta. Njezin dio navi- 
ještanja Radosne vijesti bijaše opisme- 
njavanje i vjeronauk. Početke svog djelo- 
vanja u Indiji dijelila je i s Majkom Terezijom 
koja je otišla još dublje i životnije u pomoć 
gladnima, napuštenima i bolesnima osno- 
vavši Misionarke ljubavi. Jednako tako, 
1 7 godina bijaše pomoćnica i sakristanka 
ocu Gabriću. 

U spomen na pokojnu 

ANU s. Antony Joseph HABUŠ, Kćer križa 

(Donji Kraljevec - Haslemere) 

( 1913 - 1997 ) 


Posljednji je put bila u Hrvatskoj 
1989. Trebala je doputovati 1991., no u 
posljednji je trenutak brzojavno javljeno da 
neće doći. Uzrok tome bijaše i potpuni po- 
remećaj zračnog prometa sa Zagrebom, 
zbog neposrednih ratnih zbivanja. Potom 
je oboljela, te se veza obitelji s njom svodi- 
la samo na pisma, i to njezina vrlo kratka 
javljanja. Od 1995. do smrti 1997. ta 
javljanja su preuzele njezine susestre. 

Budući da iz Indije s rodbinom nije bila u 
vezi, ono što je do danas ostalo u sjećanju 
gđe Marije Habuš (tete Maše) i gosp. Stan- 
ka bijaše samo iz pričanja tete Janice. Bilo je 
još više slika i pisama kod rodbine u Baranji, 
no tamo je nesretni rat sve uništio. U Belom 
Manastiru su naime živjeli brat i sestra tete 
Janice s kojom je ona bila osobito povezana. 


Tek nekoliko anegdota: 

Prijelaz preko rijeke, nažalost zabo- 
ravljena imena, najviše ju je nasmijavao. 
Obale bijahu visoke, zemljane, gole, neobra- 
sle. Kako su često padale jake kiše, pravi 
podvig bijaše prijeći je. A često je morala pri- 
jeko! Pri jednom povratku u misiju, 
poskliznula se i pala. Pokušao joj je pomoći 
mladić koji je upravljao čamcem (ostalo su 
naime bila djeca). Davao joj je ruku. No, on 
tanak i mršav, a ja jaka - i oboje su završili u 
rijeci. Nekako su se popeli. No, valjalo je ona- 
ko mokroj i blatnoj doći do kuće. To je bio 
najsmješeniji dio priče! Pogledi djece i ljudi, 
kao da vide izvanzemaljca. 

Kad je teško oboljela, otpremljena je 
na klinku u Calcutti, gdje su bili pacijenti iz 
mnogih krajeva svijeta. Jednog popodne- 
va, sestra je obavijesti da ima posjet iz 


Hrvatske. Možete si misliti kako mi je bilo! 
Usred Indije! A ja i hrvatski jezik! Ono malo 
što sam znala, razgovarala sam s ocem 
Gabrićem, a dugo je kako je promijenio 
župu. Na vratima se pojavi naočit gospo- 
din, visok, u bijeloj uniformi (bio je naime 
pomorac i, kako je kasnije saznala, kape- 
tan nekoga prekooceanskog broda), s 
ogromnim buketom crvenih ruža i još po- 
kojom sitnicom. Zatečen on, zatečena 
ona. On se naime iznenadio redovnici, a 
ona Hrvatu. Predstavio se. Veli on da to 
uvijek čini kad dođe u Calcuttu i zatekne 
svoje. Puno su pričali. Dolazio je svaki dan 
sve dok nisu isplovili. Čak mi se i hrvatski 
popravio, dodala je sa svojim tako dragim, 
karakterističnim osmijehom. 

U priče je unosila dozu humora jer, odi- 


sta, vazda bijaše vedra i nasmiješena! 

Anegdota o zmijama bijaše od svega 
najzanimljivija. Jer, usred Međimurja bi- 
jaše životopisno i uzbudljivo slušati o zmi- 
jama! Pogotovo osobu koja je to pričala 
tako zanimljivo. Na upit što je ona u njiho- 
voj kući radila, o čemu je vodila brigu, od- 
govarala je: 0 zmijama! Jer netko je 
morao i na zmije paziti. Nije nikad pričala 
da je kuhala, prala, šila... samo da je vodila 
brigu o zmijama! A opisi što sa zmijom, 
kako je ubiti - za naše su uši bile kao dio 
neke scene iz znanstvenofantastičnog fil- 
ma. 

No, najveći šok nama kontinentalcima 
bio je njezin recept za gašenje žeđi: slana 
topla voda! 

Da, to bijaše naša teta Janica. 

Zapravo, to je ona i sada! 

I ostat će dok je nas, njezinih! a 



S. Antony Joseph na bambusovom mostu 

5. J. Campos, 1 9. ožujka 1 999. 


Poštovani urednice i svi suradnici! 


Znamo da se uskrsnuće našeg Spasitelja dogodilo poslije mukotrpnoga križnog 
puta i trodnevnog boravka u zagrljaju smrti . Nema drugog puta i načina da budemo jed- 
nom tamo gdje je on. Kako često želimo izbjeći početak, ali križ i Uskrs su tako usko po- 
vezani. Živjeti u nadi u uskrsnuće, snaga je za Put križa svakodnevnice . I tu je ona 
stvarna radost nas kršćana. “Da Isus nije uskrsnuo, sve bi ostalo bilo uzaludno. ” Ra - 
dujmo se uvijek u Gospodinu. Srdačne pozdrave svima vama želi 

s. M. Benedikta od Isusa, karmelićanka B.S.I. 


N’gaoundere, 25. travnja 1999. 

Poštovani vlč. Anto Burić i sestre 
Mirna i Fidelis! 

Hvala vam za lijepo pismo-če- 
stitku za Uskrs s kratkim i jezgrovi- 
tim mislima. Uvijek nam je po- 
trebno ohrabrenje, uskrsno veselje i 
Isusova prisutnost. 

Oprostite što vam se ranije nisam 
javila. Puno je toga bilo u ovih neko- 
liko mjeseci nakon Nove godine. 
Naime , u veljači sam , uz tajništvo i 
katehezu, imenovana i ekonomom 
Kolegija de Mazenod. Zovu me na- 
prosto: Soeur Econome. Pa uz pro- 
bleme koji postoje, mogu samo reći: 
Bože pomozi! A i čitatelje “Radosne 
vijesti ” molim da kažu: Bože pomozi 
joj! I neka dodaju: Pošalji joj dobrih 
pomoćnika i pomoćnica. 

Stalno slušam RadioPariz: bom- 
bardiranje gradova, pa Miloševićeve 
vile u Beogradu, pa televizije. I opet 
se obistinjuje ona Pavlova: “Što tko 
sije, to će i žeti! Eto ispunja se i tzv. 
kremensko proročanstvo! Samo da 
još ne bude i gorega! Nije se šaliti s 
Bogom. Molimo mir za sve, a napose 
za te jadne ljude na Kosovu! Molimo 
ozbiljno za mir, da ne dođe do III. 
svjetskog rata. 

Kad čitam naše novine, koje mi 
stižu s više ili manje zakašnjenja, vi- 
dim da su ljudi kod nas nezadovoljni 
i nažalost jako nesložni. Ine mogu a 
da se ne sjetim one poslovice iz dje- 
tinjstva: Složna braća nove dvore 
grade, a nesložna i stare razgrađuju. 
Afrikanci su strpljiviji u podnošenju 
nepravda i tegoba nego mi, iako se 
ovdašnji standard prema našem 
razlikuje kao nebo od zemlje. Do ve- 
likih se stvari može samo slogom i 
zajedničkim malim žrtvama. 

U korizmi smo nastojali djecu i 
mladež pripraviti na ispovijed. Kako 
sam već prije pisala, zlo prostitucije 


se jako širi, napose u velikim 
gradovima, a čula sam da se širi i ho- 
moseksualnost. Iskorištavaju se za 
to djeca koja žive na ulici, bez rodi- 
telja, odbačena ili odbjegla. Osim 
svega toga jedan protestantski pastor 
je u propovijedi u Velikom tjednu 
upozorio na još jedno veliko zlo, a to 
je odbacivanje i ubijanje djece od- 
mah nakon rođenja. U dva mjeseca 
nađeno je na javnim smetlištima u 
N’gaoundereu, sedmero ubijene no- 
vorođenčadi. Trebalo bi otvoriti ka- 
kavtakav centar za odbačenu djecu, 
savjetovalište za djevojke i majke! I 
opet ponavljam : Bože pomozi! 

Zato sam tako rado pročitala ko- 
rizmenu poslanicu nadbiskupa Bo- 
zanića u kojoj nam, uz prekrasne 
postaje Križnog puta na Mariji Bistri- 
ci, govoreći o godini Boga Oca, daje 
srž Isusova poslanja. Isus, koji oko 
170 puta u evanđeljima spominje 
Oca, živi i radi s Ocem i za Oca. “Iz 
mistične intimnosti s Ocem izvire 
sve njegovo djelovanje, sve odluke, 
želje i planovi. Niste li znali da mije 
biti u onome što je Oca mojega ! ” Či- 
tajući te retke, ne mogu a da ne mi- 
slim na našu pokojnu misionarku i 
provincijalku s. Rafaelu Vurnik koja 
nam je toliko govorila o “Očetu” za 
vrijeme novicijata. Te su mi pouke 
ostale svježe, kao da ih i sada slušam 
nakon tolikih godina. Eto tu je ključ 
za rješavanje svih naših problema. 
Bezgranično pouzdanje u Očevu do- 
brotu. A zatim sve činiti za sadašnju 
i vječnu sreću ljudi koji nas okružuju 
i cijeloga svijeta. 

A zatim se preporučiti našoj Maj- 
ci! Krunicu u ruke i moliti! Neka nas 
draga Gospa sačuva, ona koja je 
Najvjernija Odvjetnica Hrvatske, 
kao i cijeli Balkan i Afriku i sve ljude 
na svijetu. 

Kod nas su od 21. travnja počele 
kiše. Dotada je bilo strašno vruće! 
Temperatura se dizala i do 37°C, a 
na sjeveru Kameruna su još uvijek 
strašne vrućine, napose u nizinama, 


gdje se temperatura popne i do 50°C. 
Sada kiše padaju skoro svaki dan pa 
ljudi počinju sijati kukuruz, kikiriki i 
ostalo. 

Naše sestre iz Rima: s. Letizia i s. 
Carolina, bđe su kod nas od 6. do 1 9. 
veljače. Mislim da je posjet lijepo 
prošao, iako je bila školska godina. 
Vidjele su i školu u kojoj radimo i 
učenike, te Montessori vrtić kod s. 
Adriane u župi Bamyanga. 

Po svoj prilici dolazim na odmor 
na dva mjeseca: od 10. lipnja pa sve 
do Velike Gospe. No izgleda da neću 
moći doći u Sarajevo, jer se moram 
vratiti nakon 15. kolovoza radi pri- 
preme početka školske godine te radi 
promjena u školi (direktora, a možda 
i drugih dužnosnika, pa treba malo 
pripraviti stvari). 

Uz mnogo problema i bijede, Bog 
stalno djeluje u srcima ljudi, i to mi 
je najveća utjeha! Danas smo molili 
na župi za mnoga zvanja, a vlč. Karlo 
je bio sa sjemeništarcima na misi u 9 
sati pa im je govorio o zvanjima, a 
pojedini mladići su govorili o svome 
zvanju i Božjem milosnom pozivu. 
Siromasi se odazivaju i sjemeništa i 
novicijati se pune. 

Molite malo i za mene, jer na 
blagdan Majke dobroga savjeta, 26. 
travnja 1999., slavim 35. obljetnicu 
zavjeta, pa se također preporučujem 
čitateljima u molitve! Velik je to 
Božji dar, i što više odmičemo u živo- 
tu, toga više postajemo svjesni. Šteta 
da mnogi mladići i djevojke iz Euro- 
pe, ne žele čuti taj poziv, jer zahtije- 
va žrtve. A žrtve što ih Isus traži 
samo su malo trnja koje je prije pro- 
bolo njegovo tijelo i već time mu otu- 
pilo oštricu. 

A sad Vama i sestrama te svim su- 
radnicima i čitateljima želim: 

SRETAN USKRS 

I s radošću ćete crpsti vodu iz 
izvora spasenja! 

U Gospodinu odana 

s. Mirjani Šurjan 

PUTOPISNI ZAPI S 

IVI ISTOM ARA DRAGE BALVANOVIĆA (XXXVII) 

PRODAVAČI ILUZIJA 


VLČ. DRAGO BALVANOVIĆ 
PERU 


Ulični vračevi i njihovi poslovi 

Medicina liječenja pomoću trava, 
zapisa, vraćanja i mješavina vjerskih 
obreda s gatanjem vrlo je stara u Pe- 
ruu. U toplim« krajevima kao u Piuri, 
blizu Ekvadora, poznati su vračevi koji 
se reklamiraju kao najbolji u državi. U 
zonama Anda Cusca i Puna ponekad 
sebe nazivaju učitelji jer poznaju osno- 
ve liječenja, osobito pomoću haluci- 
nantnih biljaka. 

U predjelima izoliranim od moder- 
nog načina života, a posebno u prašu- 
mi, vrlo je teško prihvatiti modernu 
medicinu. Ovdje vrač, travar i obični 
čovjek poučen u liječenju uradi više 
nego liječnik koji treba laboratorij i 
kompletnu apoteku. 

I sama pojava tih narodnih ljekara uli- 
jeva poštivanje ali i čuđenje. Iako je sun- 
ce pripeklo, oni su zaogrnuti ogrtačem 
(pončo). Duge kose, a još ponekad i bra- 
de, glave pokrivene velikim šeširom, ti- 
pičnim za kraj odakle dolaze, namirisani 
izvana rakijom a više puta i pripiti. 

Započinju obred - mesada kombini- 
rajući obrede starih Inka s kršćanskim 
simbolima, te cijeli krug izgleda kao je- 
dan zastrašujući amfiteatar. Lubanja, 
svijeće, križevi, slike svetaca, ali i poz- 
natih ljudi. Sve je to izmiješano, naba- 
cano, ali djeluje na posjetioca. 

Postoje njihovi kiosci na sve stra- 
ne, čak i u centru Lime. Ponekad su to 
samo “savjetovališta” gdje ponajviše 
uslužuju ljude iz provincije. Šamani, 
travari, “curanderi”, parapsiholozi, 
estoterici, astrolozi... - kako se već na- 
zivaju i kako si prave reklamu. Imena 
su različita, ali svi se ističu s natpisima i 
porukama da liječe, smiruju um, duši 
daju oduška, odgone zlo i nesreću, 
rješavaju probleme u braku i ljubavi. 
Obećavaju povratiti zaljubljenog u ro- 
ku od 24 sata, uništiti nesreću i popra- 
viti sreću, vratiti sreću i doprinijeti 
uspjehu u trgovini, a to je ovdje vrlo 
važno jer svatko trguje. 

Ta se aktivnost pretvorila u mo- 
gućnost lake zarade, a sve na lakovjer- 
nosti ljudi a u vjeri u magijsku, čarobno 


religioznu mogućnost rješavanja svih 
problema. 

Kako bi se to ostvarilo, započinju 
ceremonije, daju piti pića napravljena 
od trava a više puta su to samo čajevi 
koji v su u svagdašnjoj upotrebi. 

Šamani više puta padaju u trans ka- 
ko bi navodno učinili nutarnje očišće- 
nje. Kako znaju da je ovdje svijet vjer- 
nički, to naglašavaju da se bez vjere ne 
može učiniti ništa. Radi toga miješaju za- 
zive na jeziku kečua, aymara i špa- 
njolskom. Sve ne traje više od 5 minuta. 
Čovjek - vrač ponajviše je muško, polije- 
va se rakijom a i zalijeva grlo. Nakon toga 
iz usta izbacuje rakiju kao znak obilne 
kiše koja će sada sići na pacijenta. 

Ozdravljenje ovisi “o dobrovoljnom 
prilogu”, ističe pomoćnik vrača, i tako 
lakovjerni nasjedaju. 

U Bosni su hodže pravili zapise i po- 
slije turskog doba. Puk je u nevolji išao 
i k njima. Kažu tako da su i naši sveće- 
nici u Bosni ponekad isto radili kako bi 
odvratili svijet od njih. Pričao mi je po- 
kojni svećenik Petar Pajić da su zapisi- 
vali na papirić “Aleluja, Hosana, Amen 
itd.” Nakon toga jedna žena zapita hoće 
li pomoći a - što bi drugo odgovorili 
nego da hoće pomoći. 

Hodajući tako po Limi nailazimo na 
“brata Marca Crisa”. On za sebe kaže: 
“Zovu me brat jer sam pripadao mno- 
gim bratovštinama. Ja sam vrač već 25 
godina. Liječim ponajviše od nepozna- 
tih bolesti.” Malo dalje: Veliki učitelj 
Natalio Perez koji poznaje sedam tajni 
koje liječe sve nesretne ljubavi. Tajne 
je naslijedio od nekog starog Ciganina. 

Kada sam već kod Roma, ima ih i 
ovdje. Tamo godine 1925. pisao je je- 
dan naš iseljenik svojima u Hrvatsku: 
“Došli su ovdje za nama i Cigani 
(Romi).” Ovdje su nastanjeni u dijelu 
Lime koji se zove La Victoria. Danas su 
ugledni ljudi, bave se trgovinom, a 
jedna manja grupa gatanjem, te ih se 
može sresti na trgovima Lime. Žene se 
prepoznaju po dugačkim haljinama, ali i 
po psovkama koje upućuju prolaznici- 
ma. Psovke su na našem jeziku te se 
tako odaju odakle su. 

Malo dalje se nalazi “konzultorij” 
magistra Antonia. To je zapravo skle- 
pani kiosk. Taj stručnjak uništava na- 
bace, vradžbine koje vam drugi urade. 
Ta ozdravljenja čini pomoću životinja: 


zamorčića, crne kokoši i šarenog papa- 
gaja. 

U blizini drugi “nazoviliječnici” u 
svojim malim trgovinama prodaju mi- 
risne kreme, ulja, magičnu prašinu koja 
liječi jetru, srce i živce i sve što ni zami- 
sliti ne možete. Ima tu proizvoda koji od- 
nose zavist (trebali bi svi to kupiti), ali 
najviše su naglašivani proizvodi koji po- 
tiču ljubav i vraćaju izgubljenu ljubav. 

Privlači nam pozornost natpis: 
“SREĐUJEM SVE ŠTO JE NESRE- 
ĐENO.” Drugim riječima: prodaju 
svašta, sam Bog zna zašto je dopustio 



Čujemo riječi kao: “Ovdje te boli, 
pregledaj tvoje bubrege, imaš upalu...” 
“Dat ću ti nešto što nisam dosada dao 
nikome i odmori se nakon toga, ali mo- 
raš doći drugi put...” Razumije se, tada 
opet treba platiti... 

“Veliki učitelj - gran maestro” čita 
nakon pjevušenja iz karata. Savjet je 
besplatan ali prognoza se plaća. Kakva 
igra riječi. 

Nakon toga malog iskustva u dodiru s 
ovim šarlatanima, vračima i ilusionisti- 
ma ili kako ih želite vi sami zvati, to su 
zaista “pravi prodavači iluzija i neispu- 
njenih želja”. S lakoćom rječitosti, spo- 
sobni su zavesti i uzeti novac na brzinu 
samo onima koji ih žele slušati i slijediti. 

Lima, 1999. 



[ 

HRVATSKI PRIJATELJI HKR-a 

KATOLIČKI ŠKOLUJU BUDUĆE SVEĆENl 


RADIO 


U KAMERUNU 


19. ožujka 1999. 

Oče Anto, iahp smo još u 
svetim korizmenim danima 
- pošiljku Misijske centrale 
od 7. 1 60 FF k°j a je u redu 
stigla možemo smatrati i ne- 
kom vrstom uskrsne čestitke. 
Iako taj preveliki blagdan 
neusporedivo nadmašuje 
svaku materijalnu stvarnost , 
hvala ! Koliki če, pomišljam, 
ovih dana po navici izgovoriti i nebrojeno puta to kratko 
ali sadržajem prepuno “SRETAN USKRS” - bez oz- 
biljnijeg poniranja u bit, sadržaj i smisao toga nadnarav- 
nog događaja Kristova uskrsnuća kojim su vremena i 



vječnost jednom zauvijek nerazdvojivo zagrljeni. 
Sažetakje to i ostvarenje svih obečanja i svake nade! 

Mi ovdje “taljigamo”. To je vrijeme bez velikih 
izvanjskih događaja - vrijeme trajanja u sivilu svakod- 
nevnih dužnosti - od jutra do sutra. Vrijeme vjernosti u 
monotoniji. Ona prva riječ “vjernost” je važnija od one 
druge... treba izdržati, svatko na svome položaju. Mi još 
ne možemo sa sveticom izgovoriti: “Došlo je vrijeme, 
Gospodine Bože, da se vidimo!” Ali če i to doči, Uskrsnu- 
li nam upravo to obećava. 

Vama i sestrama u Misijskoj centrali, čitateljima Ra- 
dosne vijesti te svim našim dobročiniteljima molimo 
obilje mira i blagoslova o Uskrsu 1999. 


Karlo Prpić 


3 «Oai»t53 «£**>£* <OiS<ka tOisfel I 


Prijatelji HKR-a skupili preko 30.000 kuna za sjemenište u Kamerunu (Afrika) 

Svibanjske uplate Prijatelja HKR-a za akciju kojom pomažemo školovanje sjemeništaraca u Kamerunu (Afrika), 
nešto su skromnije nego u prethodnim mjesecima. Vjerujemo da to nije posljedica nezainteresiranosti Prijatelja 
HKR-a za pomoć, nego da je i to odraz ekonomskog stanja u kojem se nalazimo. Vjerujemo da će lipanj biti bolji. 

Ipak uz uplatu iz svibnja koja je iznosila 1.625,00 kuna ova akcija u devet mjeseci svoga djelovanja uspjela je priku- 
piti ukupno 33.701,00 kunu . Zahvaljujemo svim prijateljima HKR-a koji su se priključili ovoj akciji, kao i svima koji su 
se putem Radosne vijesti priključili sustavu Prijatelja HKR-a. 

Prijatelji pomažu uzdržavanju Hrvatskoga 
katoličkog radija, a povremeno sudjeluju u akci- 
jama poput ove, kojom nastojimo dati svoj do- 
prinos misijama. 

Svi koji imaju mogućnost pomoći opstanku 
i razvoju Hrvatskoga katoličkog radija pristupite 
krugu Prijatelja HKR-a. To možete učiniti ili 
tako što ćete nazvati na tel. 01/460-99-99 ili po- 
slati svoje podatke na adresu: 

Hrvatski katolički radio 
Voćarska 106 
10000 Zagreb 

Jerko Sišić 

voditelj sustava Prijatelji HKR-a 

Popis Prijatelja HKR-a koji su pristupili misijskoj akciji Prijatelja HKR-a svibanj 1999. 



Vlč. Karlo Prpić sa svojim bogoslovima 1998. 


Ana Bilas, Nikola Mihovlić, Jelosavka Senj, Marija Matijević, Paško Čibarić, Zdenka Gusić, Stjepan Šincak, Antonio Zrilić, 
Tomislav Parlov, Zorica Cengić, Marica Zorko, Gordana Tomljanović, Branka Maher, Gabrijel Tomašković, Marija Maltarić, 
Zora Dolar, Ivana Antolčić, Branko Topić, Ivana Antolčić, Dinka Sukalac,Jvanka Volarić, Ruža Stepinac, 

Dubravka Bajan — Međimurec, Zorka Trputac, Damir Soštarić, Vinka Šurjak, Vlado Sinković, 

Ivka Bahat, Terezija Jurković, Ivica Čabraja, Mirjana Zemljak, Katarina Špernjak, Viktorija Brezinšćak, Nevena Letinić, Beri- 
slava Mrak, Kolumbina Benčević, Josip Škrtić, Gracijela Miletić, Anica Briski, Ljubica Štrakelj, Stane Šimunović, Marija Turk, 
Marija Janković, Ana Bilas. 

MOJE PRIJATELJEVANJE 

S NAZOVI ATE ISTI MA 

Već od prvih dana moga svećeničkog djelo- 
vanja u Zagrebu uspostavio sam prisno prija- 
teljstvo s našim župljaninom Vilijem Kopriv- 
njakom. Bio je to jedan od onih tipičnih vjerni- 
ka komunističkog razdoblja koji gotovo nikada 
nisu dolazili u crkvu, a ipak su u Boga vjerovali 
i, što mi se čini naročito važnim, uvijek su bili 
spremni pomoći Crkvi i njenim službenicima, 
bilo svećenicima, bilo časnim sestrama. Moj 
prvi susret s Vilijem odigrao se - začudo - baš u 
crkvi, i to neposredno poslije svete mise za nje- 
govu pokojnu majku. Iz činjenice da me je na- 
stojao uvesti u krug svojih odličnijih prijatelja 
zaključujem da je bio ponosan našim prija- 
teljevanjem. Naročito mu je bilo stalo da me 
što prije upozna s dr. Đurom Rabićem. I kad da- 
nas razmišljam o tom njegovu forsiranju mog 
poznanstva s Đurom, ne mogu se oteti dojmu 
da je predosjećao kako će mu moje prijateljst- 
vo uskoro biti od životne važne potrebe... 

Jednog dogovorenog poslijepodneva Vili i 
ja popeli smo se na drugi kat zgrade u kojoj je 
Đuro stanovao, negdje na početku Vlaške ulice. 
Ali prije nego je pozvonio, znajući kako sam 
grlat, Vili me upozori da kod Đure ne budem 
odviše bučan, jer da točno iznad njega, na 
trećem katu, stanuje Perišin. 

"A tko je taj Perišin?" zapitam. 

"Toga ti tvoga, Dragec, zar zbilja ne znaš 
tko je Perišin?" 

"Iskreno ti kažem - ne znam!" i stavim ruku 
na prsa u znak zakletve. Vili mi ništa nije odgo- 
vorio, nego pozvoni, a kad se na vratima poja- 
vio otmjeni gospodin šezdesetih godina, Vili će 
mu: "Đuro, vodim ti čovjeka koji ne zna tko je 
Perišin!" 

"Upravo takvoga ja volim!" odgovori Đuro, 
i to je bilo dovoljno da među nama bude uspo- 
stavljeno istinsko prijateljstvo. Očito, zazirao 
je od svega što i miriše na politiku... 

Perišin je u ono vrijeme bio zagrebački 
gradonačelnik. Ne znati za Perišina značilo je - 
ili biti nekulturan, ili skroz apolitičan; a ja sam 
očito bio ovo drugo, jer kad mi je unutar našeg 
reda bila povjerena jedna odgovorna služba i 
kad sam se po dužnosti morao često kretati u 


kulturnim krugovima u kojima se je pretpo- 
stavljala barem osrednja informiranost na 
svim područjima, svjestan svoje apolitičnsoti, 
zadužio sam svog o. Augustina Pavlovića da me 
svako jutro upozna s najnovijim zbivanjima kod 
nas i po svijetu, i to u najkraćim crtama. 0. Au- 
gustin je to najsavjesnije vršio, kao, uostalom, 
i sve što god mu se povjerilo. I zahvaljujući nje- 
mu, slovio sam čak kao vrstan političar. Ali to 
je trajalo koliko i moja služba... 

Moje prijateljstvo s Đurom - nažalost - ta- 
kođer je bilo kratkoga vijeka. Nakon nekoliko 
godina bio sam premješten u Klopče kraj Zeni- 
ce. Jednoga dana dobijem poziv iz zeničke 
pošte za razgovor sa Zagrebom. Slutio sam da 
se ne radi o dobru. I nisam se prevario. Mira, 
Đurina žena, sva zaplakana, javlja mi da je 
Đuro u bolnici, da ima karcinom koji je već me- 
tastazirao i da su mu dani života odbrojani - 
još najviše četrdeset do pedeset dana. Moli me 
i zaklinje da dođem i da učinim nešto kako bi 
što smirenije dočekao svoj svršetak. Koliko je 
njoj poznato Đuro se nije ispovjedio ni prigo- 
dom njihova vjenčanja. Naravno, morat ću biti 
taktičan, jer on ne zna kakvo je stvarno njegovo 
zdravstveno stanje, da mu nema dugog vije- 
ka... 

"Mira, ja ću - ako Bog da - u srijedu oko 
šesnaest sati biti u bolnici, a ti dođi sat kasnije 
da se sve troje nađemo zajedno. Dotle moli 
Boga da moj pohod uspije..." 

Kakvog li iznenađenja kad sam se u srijedu 
poslije podne pojavio na vratima sobe u kojoj 
je bio smješten samo Đuro. 

"Jesi li to ti, Dragec?!" 

"A tko bi drugi mogao biti! Poslovno sam 
došao u Zagreb i kud normalnije nego da te 
posjetim kad znam da si bolestan..." 

"Bolestan?! Dragec, moji su dani odbroja- 
ni, ali Mira to ne zna." "Kažeš 'odbrojani', a 
zar nisu odbrojani svim ljudima?!" "Ali ja sam 
liječnik i dobro znam što znači metastaza kar- 
cinoma." "Đuro moj" - na to ću mu ja s puno 
topline - "ako je to tako, a vjerujem kad ti 
kažeš, ne čini li ti se da je ovo trenutak kad se 
realno moraš postaviti vis-a-vis te stvarnosti. 
Ja te, istina, nisam poznavao kao praktičnog 
vjernika, ali ni kao ateista; u vjerskom pogledu 
bio si se zanemario. Ali ako Bog doista postoji, 
a to nisi nijekao, zar ne bi bilo razborito s tvoje 
strane da sada, pred njim, i to lojalno priznaš 
sve što ti kroz život nije valjalo i da smireno 
dočekaš trenutak pred kojim bi se ionako mo- 
rao naći jednog dana - prije ili kasnije?!" 

"Dragec, pa ja sam s time računao!" 

Krenuli smo od prve Božje zapovijedi, a ni- 
smo isključili ni onu najvažniju - ljubav prema 


Bogu i bližnjemu. Riječju: pomogao sam mu 
učiniti sveopću, životnu ispovijed... 

Kad sam izgovorio i posljednju riječ 
odrješenja, udario je u grčevit plač; stao me 
tako snažno grliti da su mi se rebra savijala; ta 
bio je Ijudeskara prema meni. Ali i ja sam bio 
ganut i plakao zajedno s njime... 

Pokušajte se uživjeti u osjećaje njegove 
Mire kad je, čuvši njegov plač, otvorila vrata i 
ugledala nas u zagrljaju... 

Doista nisu prošla ni dva mjeseca, a ja sam 
pratio Đurino mrtvo tijelo na posljednji poči- 
nak. Kad su se svi razišli, Mira će mi, skidajući 
s ruke svoj vjenčani prsten: "Ovo ti je dar s 
moje strane." Zatim izvadi iz džepa dva prste- 
na: "A ovo ti daruje Đuro, svoj i majčin prsten. 
Sa svima trima učini što god te je volja. Ali 
Đuro me je također obvezao da ti omogućim 
putovanje u Svetu Zemlju na naš trošak." 

"S prstenjem neće biti problema; uložit ću 
ih u gradnju naše crkve u Klopču, ali s putova- 
njem u Svetu Zemlju ići će teže, jer sam ja 
župnik i ne mogu svoju župu ostaviti samu pu- 
nih osam dana. Uz to o svakom našem puto- 
vanju u inozemstvo odlučuje naš o. provincijal! 
Dakle s njime moraš riješiti taj problem." "Bez 
brige budi, ali unaprijed znaj da ti neću dati 
mira dokle god ne ispunim posljednju želju 
svoga Đure!" 

Prošlo je skoro deset godina od toga našeg 
razgovora. U međuvremenu više smo se puta i 
čuli i vidjeli. Pratila je svaki moj premještaj. 
Ali kad je 1988. godine došlo do moga 
premještaja iz Gruža, gdje sam bio župnikom, u 
Dubrovnik, za učitelja novaka, već nakon neko- 
liko dana Mira me nazove iz Zagreba: "Sada 
više nisi župnik! Nema više zapreke za puto- 
vanje u Svetu Zemlju..." 

"Ali ti si zaboravila da je potrebna i privola 
mog o. provincijala!" 

"Za to ćemo lako!" Prekine razgovor i za 
četvrt sata nazove me iz Zagreba moj o. provin- 
cijal Marinko Zadro: "Lijepo si uštimao puto- 
vanje u Svetu Zemlju!" "Ako je tako, ja ga se 
odričem!" "Šalim se... Budi u kontaktu s go- 
spođom Mirom, a ja ću se pobrinuti za tvoju 
zamjenu u vrijeme tvoje odsutnosti iz Dubrov- 
nika." 

Putovanje u Svetu Zemlju bilo je ostvareno. 
Mislio sam - prvi i posljednji put. Ali "čovjek 
snuje, a Bog određuje"! Moje drugo putovanje 
u Svetu Zemlju ostvarilo se također zah- 
valjujući jednom pokojniku. Ali o tome napo- 
se... 

U Rijeci, 26. kolovoza 1 998. 

PREVEO: 

SINIŠA TURINA, prof. 


Nimalo laka zadaća 
očekuje sljedeću Sino- 
du Oceanije, ako zbog 
ničeg drugog, a ono 
zbog bezbroj otoka i 
otočića koji su poput 
zrnaca prašine rasprše- 
na po beskrajnom 
Oceanu (na ukupno 
8.508.769 km 2 ). Ocea- 
nija ima oko 30 milijuna 
stanovnika (3 milijuna 
po km 2 ) koji pripadaju 
raznim plemenima, go- 
vore različitim jezicima i 
njeguju različite obi- 
čaje. Riječ je o svijetu 
koji radi pojedno- 
stavnjenja dijelimo na 
kontinentalni (Australi- 
ja i Novi Zeland) i 
otočni (Melanezija, 
Mikronezija, Polinezija). 

Po svojoj raznolikosti 
Oceanija je nešto najbi- 
zarnije što je misija mogla naći na 
svom putu. Prvi pokušaji dolaska 
misionara na otoke Južnih mora 
zabilježeni su u prvoj polovici 18. 
stoljeća. Učinili su ga peruanski 
franjevci. No, tek od 19. stoljeća 
prvi značajniji prodor izvršile su 
kongregacije misionara u kojima 
su se osobito istakli misionari 
Presvetih Srdaca, maristi te mi- 
sionari PIME. 

Osobitu slavu su među misio- 
narima Oceanije stekli: blaženi 
Diego Luis iz San Vito resa, sveće- 
nik isusovac ubijen 1672. na Ma- 
rijanskim otocima zbog toga što 
je krstio kćer jednog poglavice; 
blaženi Damiano Veuster koji je 
proveo čitav svoj život među gu- 
bavcima na otoku Molokai, gdje 
je i sam obolio i umro od te teške 
bolesti 15. travnja 1889.; Pietro 
Chanel koji se nastanio u Wallisu 


milijuna katolika koji su raspo- 
ređeni u osamdesetak dijeceza i 
oko 2.500 župa. Godine 1990. u 
Oceaniji je djelovalo 2.790 
svećenika. 

Susret s kulturama 

Možda se niti jedna sinoda 
do sada nije suočila s tako 
teško razrješivim stanjem kao 
što je to slučaj s ovom oceanij- 
skom. U Oceaniji su naime 
obuhvaćeni domorodački na- 
rodi kao i brojni doseljenici; 
bogate industrijske zemlje kao 
što su Australija i Novi Zeland i 
izrazito siromašne zemlje kao 
što su to četrdeset otoka od 
kojih se sastoji Republika Va- 
nuatu; aboridžinske kulture i 
kulture izložene promjenama; 
kulturne skupine oduvijek pri- 
tisnute izolacijom i one koje su 
otvorene svakom novom isku- 
stvu. Neovisno o tome kakvo 
im je podrijetlo, svima - a po- 
glavito onima koji su tu po po- 
zivu - sinoda nudi trostruku 
misiju: hoditi s Kristom, navi- 
ještati Kristovu istinu, svjedočiti 
Kristov život. 

Već iz prvih rečenica može se 
jasno nazrijeti kako evangelizaci- 
ja nailazi na pripremljeno tlo 
tamo gdje prevladava zapad- 
njačka kultura s utemeljenim 
obrazovnim ustanovama, djelat- 
nim sredstvima komunikacije i 
živim tradicijama, ali za sve, bez 
razlike, postavlja se obveza navi- 
ještanja Evanđelja i onim ple- 
menskim skupinama do kojih 
nije lako stići, ili onim slojevima 
mladeži na kojima će ostati bu- 
dućnost njihovih naroda. 

Evanđelje se ne nameće po- 
stojećim kulturama već ih nastoji 
mijenjati, preuzimajući ulogu 
kohezijskog elementa gdje god se 
pojave sukobi interesa. Takvi su 
sukobi osobito nazočni u Australiji 


Kršćani Republike Vanuatu 

i Fortuni s drugim maristima i 
tamo umro mučeničkom smrću 
28. travnja 1841., kanoniziran je 
1954.; otac Giovanni Mazzucco- 
ni, PIME, ubijen na otočićima 
Reu u zaljevu Guazup u Woo- 
dlarku, kojeg je blaženim progla- 
sio Ivan Pavao II. 13. siječnja 
1983-; keteheta Peter To Rot, iz 
plemena Tolai u Papui Novoj 
Gvineji, kojeg su ubili japanski 
osvajači smrtonosnom injekci- 
jom 7. srpnja 1945. u 33. godini 
života. I njega je proglasio 
blaženim Ivan Pavao II. 

Godine 1966. uspostavljena je 
crkvena hijerarhija koja je danas 
uređena kao federacija unutar 
Biskupskih konferencija kontinen- 
talne i otočne Oceanije (FCBCO). 
13% Australaca i većina stanovni- 
ka otočne Australije očituju se kao 
katolici. Oceanija danas ima oko 8 


Instrumentum laboris sljedeće sinode 


Zemljopisni položaj petog kontinenta mogao bi se usporediti s raspršenim 
zrncima prašine . Bezbroj otoka neopisive raznolikosti nešto je najbizarnije što je 
misija mogla naći na svom putu . 

i Novom Zelandu, tamo gdje još 
uvijek postoje manjine Aboridžina 
i Maora kojima se osporavaju pra- 
va koja im pripadaju. 

Na putu evangelizacije stoje 
dvije glavne prepreke: zapreka 
domorodačkih kultura vjernih 
svom moralu i običajima kao što 
su: poligamija, kupovanje nevje- 
ste, magija, vjerovanje u duhove, 
plemenska neprijateljstva, ob- 
veza krvne osvete, a sve te poja- 
ve utječu i na kršćanske zajedni- 
ce; i druga, tipično zapadnjač- ka 
zapreka koja se očituje kao težnja 
prema individualizmu, nesputa- 
noj konkurenciji, sekularizmu i 
kritici. Postoji pravac koji otvara 
putove evangelizaciji, a to je pro- 
ces inkulturacije zahvaljujući 
kojem se Evanđelje obogaćuje 
jezicima, gestama i umjetničkim 
izrazima koji običnom puku prib- 
ližavaju riječ Božju. U svakom 
slučaju, prijevodi Biblije na po- 
stojeće žive jezike bili su od velike 
pomoći u procesu evangelizaci- 
je. 


Svijet u vrenju 

Ovdje, kao i drugdje, feno- 
men urbanizacije i seobe popri- 
ma akutne a ponegdje i štetne 
razmjere. Razlozi seobe uglav- 
nom su želja za blagostanjem, a 
da bi se ono ostvarilo, ne preže se 
ni pred kojim zakonitim ili neza- 
konitim sredstvom kao što su kri- 
minalna djela na štetu bolje 
stojećih manjina europskog ili in- 
dijskog podrijetla koje na sebi 
nose teret odgovornosti za 
izvršenu kolonizaciju i bezbrojne 
nepravde koje je ona donijela, 
kao što su primjerice otimanje 
zemlje koja je bila vjekovno 
vlasništvo domorodaca ili pri- 
nudno razdvajanje obitelji. Neće 
biti pravog razvoja sve dok se ne 
provede povrat imovine i dok ne 
dođe do istinske pomirbe duho- 
va. 

Pored ovog stanja latentnog 
sukoba nedavno se pojavio ništa 
manje opasan problem imigraci- 
je naroda iz Istočne Europe i Azi- 
je u zemlje kao što su Australija, s 
jasno izraženim tendencijama 
podjele i porasta rasizma. Biskupi 
Australije pozvali su vladu da do- 

seljenicima pomogne kako bi 
našli pristojan smještaj umjesto 
da ih ostavlja u očaju bespo- 
moćnosti. 

Kršćanska vjera i svje- 
dočanstvo 

Crkve u Oceaniji, iako svoje 
početke zahvaljuju ovom ili onom 
misionaru, ne identificiraju se ni- 
kakvom europskom ili američkom 
etiketom, jer nastale su pod istim 
križem Isusa Krista. Zbog toga se i 
raspoznaju pod zajedničkim 
obličjem koje kane proglasiti svim 
plemenima na njihovu kontinen- 
tu, kroz katehezu i svjedočenje 
djelima. Riječ je dakako o teškoj 
zadaći Crkve upravo zbog kultur- 
ne raslojenosti koja priječi Božjoj 
riječi put do srca čovjeka koji dale- 
ko od Evanđelja traži rješenja 
svojih tjeskoba. Reklo bi se da, 
kako se povećava duhovna glad, 
sve je veća i udaljenost od sakra- 
mentalne prakse. Crkvi se nameće 
nov način pristupa društvu kroz 
dostupniju i teološki motiviraniju 
katehezu preko moralno besprije- 
korno ispravnih ljudi. 

Jedan od pogodnijih po- 
dručja za dijalog s vjerom svaka- 
ko je katolička škola koja u 
svakom pogledu predstavlja 
izdanak kršćanske zajednice. U 
Oceaniji je naime nezamisliv bilo 
kakav kršćanski realitet bez kato- 
ličke škole koja ga omogućuje. 

Katolička kultura nesumnjivo 
ima veliko značenje, kako za 
život zajednice, tako i za potican- 
je međureligijskog dijalog s mno- 
gim vjerama koje bujaju posvuda 
u Oceaniji i ponegdje, kao 
primjerice u Papui Novoj Gvineji 
poprimaju obličje akutne konku- 
rencije, sve do stvaranja reli- 
gioznih skupina, paralelno s 
Crkvom ili izvan nje. U mnogim 
je katolicima vrlo jak poriv da 
takvim pokretima daju ime. 

Od prioriteta koji s postavlja 
pred sljedeću sinodu svakako su 
pitanja ljudskih prava i prikrive- 
nog siromaštva. No, iznad svega, 
svim ljudima Oceanije treba 
omogućiti susret s Kristom u in- 
timnosti vlastita duha, sakrame- 
nata, obitelji i zvanja.. 




SUSRET 

MISIONARA 


i 


I ove godine će jedan broj 
naših aktivnih misionarki i mi- 
sionara doći u domovinu. U vri- 
jeme boravka posjetit će svoju 
rodbinu, subraću svećenike, 
susestre, pohoditi dobročini- 
telje i zahvaliti im za darove i 
molitve, okrijepiti tijelo i dušu 
kod liječnika i u duhovnim 
vježbama. 

Crkva u Hrvata veseli se 
njihovom dolasku. Radosna 
očekuje taj susret u kojem želi 
izreći svoj HVALA za sve što u 
njeno ime i u ime opće Crkve 
čine na proširenju Evanđelja. 

Kao i dosadašnjih godina 
tako će i ove godine organizira- 
ti 

SUSRET 

AKTIVNIH 

MISIONARA. 

Susret će se održati u Saraje- 
vu od 24. do 27. kolovoza u Ka- 
toličkoj bogosloviji, ulica J. 
Stadlera br. 5. Dolazak sudioni- 
ka susreta očekuje se 24. do 
16,30 sati. U 18 sati predviđeno 
je svečano misno slavlje u sa- 
rajevskoj katedrali uz sudjelo- 
vanje puka. 

Svoj dolazak prijavite na: 
Mr. Tomo Knežević 
Josipa Stadlera 5 
BiH - 71000 SARAJEVO 
TEL. I FAX: 

0387 71 441 - 917- 

Sve vas pozdravljam i rado 
očekujem u ime misijskih dje- 
latnika PMD-a Hrvatske i Bosne 
i Hercegovine. Do skorog 
viđenja u domovini želim vam 
svako dobro i neka vas prati 
Božji blagoslov u vašem pleme- 
nitom misijskom djelovanju 

biskup Slobodan Štam- 
buk, nacionalni direktor 
»MD I 

MI 

DOŠEL 
PRIJATEL (9) 

Tekst i slike: Anto Burić 



Novopečeni Beninci 


UZELI SU NAM MJERU 



Prošli mjesec uvjerio sam se 
na vlastitoj koži kako čovjek 
može sam sebi stvoriti pro- 
blem. Eto tako sam ja sam sebe 
uvalio u sos iz kojega se tre- 
bam izvući. Naime, u prošlom 
broju Radosne vijesti napisao 
sam: "U Be- 


telju. Ne samo mome. On je 
prijatelj i tamošnjeg župnika 
velečasnog Tonija, a našim do- 
laskom postao je prijatelj i 
svakoga od nas. Svi smo bili 
kod njega u njegovoj skromnoj 
kolibici, svi smo razgovarali s 


ninu 


sam 


upoznao i 
susreo jako 
puno div- 
nih ljudi." 

Reći će net- 
ko, pa u če- 
mu je pro- 
blem. Pro- 
blem je u 
tome što 
sam zbilja 
upoznao 
puno div- 
nih ljudi a 
pisao sam 
samo o mo- 
me velikom 
prijatelju, o 
MALOM 
LOPOVU. 

Trebao bih 

napisati i upoznati vas i s osta- 
lima. Hoće li to biti moguće, 
vidjet ćemo. Ovaj puta htio bih 
nekoliko riječi reći o jednom 
drugom jednako velikom prija- 


Dio tržnice u Adjarra 


njim. Svaki od nas ima fotogra- 
fiju s njim. Taj naš veliki prija- 
telj je SEOSKI VRAČ. Znam da 
će neki reći: "Velečasni, ne- 
mojte nam prodavati maglu. 


Kako može poganski vrač biti 
prijatelj svećeniku? Kako se 
može sprijateljiti s biskupom?" 
Može, može. Vidjet ćete po sli- 
kama da je istina. I saznat ćete 
i još nešto što zvuči još nevje- 
rojatnije. Ali o tome kasnije. 

Idemo nekim 
redom. Prvo, 
kako je došlo 
do toga da se 
upoznamo? 

U program 
koji nam je 
priredio vele- 
časni Toni 
uvrstio je i 
obilazak sje- 
dišta župe, 
mjesta Adjar- 
ra. Nismo 
znali ništa do 
samog jutra 
kada ćemo 
poći. Dan-dva 
prije toga pri- 
mijetili smo 
da se događa 
nešto neobič- 
no. Između 
ostalog, jednu večer došle su 
dvije žene u župni ured, a 
župnik nas je poslagao u red 
ispred njih. Mislili smo, slijedi 

nekakv pregled. Jedna od njih 
držala je u ruci izlizani krojački 
platneni metar a druga olovku 
i list zgužvanog papira. Bile su 
obučene u lijepu i skladnu 
možemo reči narodnu nošnju i 
lijepo počešljane. Djelovale su 
vrlo autoritativno. Posebno ona 
koja je držala olovku. Valjda 
zbog toga što je imala naočale. 
Župnik je stajao pored njih s 
fiškalskim podsmijehom na 
jednoj strani lica. Promatrao je 
naše reakcije, vjerojatno zado- 
voljan zbog još jednog u nizu 
iznenađenja koja nam je pri- 
premio. Kada bi koji od nas 
pristupio, razumije se ne pi- 
tajući ništa jer smo imali puno 
povjerenje u župnika, župnik 
bi onoj ženi s olovkom i nao- 
čalama rekao nešto što je zvu- 
čalo kao naše ime što bi ona 
zapisala. Tada bi ona druga 
žena koja je imala metar u ruci 
svakome od nas izmjerila duži- 
nu ruke od ramena do šake i 
visinu od pojasa do zemlje. 
Nije mjerila ništa drugo, što će 
se poslije pokazati kao velika 
pogreška. Ta žena koja je imala 
metar na nekom nerazumlji- 
vom jeziku izdiktirala bi te dvi- 
je dužine svojoj kolegici s olov- 
kom, a ona bi to zapisala. Žene 
su otišle, a za sve nas je ostala 
tajna zbog čega je sve to bilo. 
Iz pristojnosti nismo ništa pita- 
li, a župnik bi, kada je primije- 
tio da će naša znatiželja pro- 
ključati i slijediti pitanje, skre- 
nuo razgovor na nešto drugo. 
Ogovor smo dobili sutra uju- 
tro. 

KRIVI SU 
PEČENI PILIĆI 

Poslije mise, kada smo pošli 
na zajednički doručak, u blago- 
vaonici su nas dočekale one 
dvije žene koje su nam sinoć 
uzimale mjeru. Bilo mi je inte- 
resantno da su nam svima za- 
pamtile imena. I to od prve. Po 
hijerarhijskom redu prvo su 
pristupile biskupu Culeju i 
poklonile mu muško beninsko 


narodno odijelo sašiveno od 
šarene tkanine u njihovu stilu. 
Poslije toga pristupile su k da- 
mama koje su bile u našoj gru- 
pi i njima poklonile prekrasne 



Ženske narodne nošnje 


ženske haljine u stilu kako se 
odijevaju bogate žene u Beni- 
nu. Prema obećanju koje su 
dale putnice za Benin, jedna 
od tih haljina trebala bi doći u 
muzej Misijske centrale. Nakon 
dama slijedilo smo mi obična 
raja. Nitko nije sjeo za stol. Svi 
smo se povukli u sobe da vidi- 



Putnik u pidžami 


mo i probamo poklon. Poslije 
nekoliko minuta počeli smo se 
pojavljivati na dvorištu šareni 


kao gušteri. Svaki je imao dru- 
gu boju i drugi desen odijela. 
Odjednom smo svi postali Be- 
ninci, barem po odijelu. Opro- 
stite, nismo svi. 

MIMO BOŽJEG 
KALUPA 

Nekoliko redaka gore napi- 
sao sam da su one dvije žene 
mjerile samo dužinu ruke i 
noge. Pokazalo se pogrešno što 
nekima nisu mjerile i struk. Ni- 
su to smatrale potrebnim. Kod 
njih je malo onih koji imaju 
nerazmjerno velik trbuh. Ža 
njih je dovoljno izmjeriti duži- 
nu ruke i noge i ostale dimen- 
zije se znaju. Oni su još uvijek 
ostali skrojeni po Božjem kalu- 
pu. Nisu ih deformirali pečeni 
pilići i slatkiši. Kod nas Euro- 
pljana nije tako. Uza sve poku- 
šaje, konačno su neki od nas 
uvidjeli da nemaju nikakve 
šanse izaći pred svijet u novom 
odijelu, jer ga nisu mogli ni 
obući, a kamoli zakopčati, pa 
su odustali i pojavili se tužni u 
europskoj konfekciji. Pogreška 
će sutradan biti ispravljena. 
Kod nekih iz prvog a kod ne- 
kih iz drugog pokušaja. Moram 
priznati da nam se svima ovo 
odijelo toliko svidjelo da ga 
više nismo skoro ni skidali. Ja 
sam pak odlučio putovati kući 
u njemu. Kada sam suputnici- 
ma spomenuo, klimali su gla- 
vom pitajući se kako će to 
izgledati kada se u Zagrebu u 
zračnoj luci pojavim takav. Od- 
govor na to pitanje nije me 
puno zanimao. Svoju odluku 
izveo sam do kraja. Koliko je 
to smiona, odluka vidio sam u 
zračnoj luci u Parizu. Kud god 
bih krenuo, ljudi su se okretali 
za mnom. Gledali su me čud- 
no. Znam zbog čega. Izgledao 
sam im kako nekakav luđak 
koji je u brzini zaboravio ski- 
nuti pidžamu pa je ravno iz 
kreveta dotrčao na avion. Nai- 
me, muško odijelo koje sam 
nosio i po kroju i po boji slično 

je pidžamama koje mi 
upotrebljavamo. Isto je 
bilo i u Zagrebu. Oni 
koji su me dočekali u 
zračnoj luci očekivali su 
me i tražili među nor- 
malno obučenim putni- 
cima. Na onoga što je 
doputovao u pidžami 
nisu ni obraćali pozor- 
nost dok im se nisam ja- 
vio. Kada su me prepo- 
znali, laćali su se fotoa- 
parata da me slikaju. 

U KROJAČKOM 
SALONU 


Ovaj čas dok pišem o 
tom našem preodijeva- 
nju, pada mi na pamet 
da sam dan-dva prije 
ove naše modne revije 
imao priliku vidjeti je- 
dan beninski "krojački 
salon". Ja to tako naz- 
vah, a nema ni slovo S 
od onoga SALON. Prvo 
da reknem ovo: U Beni- 
nu sam vidio svega ne- 
koliko natpisa koji ozna- 
čavaju gdje se što nalazi. 
Nema natpisa na ulazu 
u naselje, nema natpisa 
ulica, nema natpisa na 
malobrojnim trgovina- 
ma, radnjama. Reći ćete: 
Kako to da nema i zašto 
nema? Pa jednostavno. 
Tko će im napisati kad 
ih je većina nepismenih. 
I drugi razlog: Tko će 
im napisano čitati kada 
čitati ne znaju. Nemaju 
potrebu ni za pisanjem 
ni za čitanjem. Kod njih 
postoji drugi način ko- 
municiranja s mušterija- 
ma i priopćavanja poru- 
ka. To je slika ili neki 
predmet. Tako sam po 
tom drugom načinu ko- 
municiranja pronašao 
"krojački salon". KRO- 
JAČKI SALON, kako to 
europski zvuči. 



Pred krojačkim salonom 



Liječnik i njegova ljekrna 


Njuškajući kroz selo 
i bilježeći na film sve 
što mi je bilo intere- 
santno, na jednom 
mjestu, pred jednom 
kolibom opazio sam da 
na nekom stalku stoji 
nešto iz čega se diže 
gusti crni dim. Izdaleka 
nisam mogao odgo- 
netnuti o čemu se radi. 
Kada sam prišao bliže, 
vidio sam stalak na 
kojem je stajalo staro 
glačalo na žar. Svakih 
nekoliko minuta došla 
bi jedna djevojčica, vje- 
rojatno učenica u kro- 
jačkom salonu, i uka- 
pala na žar nekoliko 
kapi nafte da se bolje 
dimi i, razumije se, da 
se lakše zamijeti. Taj je 
dim prolaznicima po- 
kazivao da se u kolibici 
pred kojom se na stal- 
ku nalazi staro glačalo 
i u njoj vatra nalazi 
"krojački salon". Eto 
vam usporedbe s onim 
našim svjetlećim rekla- 
mama koje nas bodu u 
oči i pozivaju da zaviri- 
mo što se tamo krije. 
Ušao sam u kolibicu i 
vidio šeficu "salona" ili, 
kako bi mi rekli, "mod- 
nu kreatorku" koja je 
sjedila i nešto šila na 
starom Puchovu šiva- 
ćem stroju na nožni 
pogon. To vam je eto 
"krojački salon". 

VODICA ZA SVE 
BOLESTI 


Ne mogu mimoići a 
da ovom prigodom ne 
spomenem isti način 
komuniciranj a slikom 
na drugom mjestu. Na 
prašnjavoj tržnici u 
Adjarri na klimavim 
stolićima izložena je 
užasnoj žezi, muhama 

i očima prolaznika jednostavna 
roba za svagdanje uporabu, 
uglavnom prehrambeni domaći 
proizvodi. No nađe se i pokoji 
drugi artikal. Tako sam na jed- 
nome mjestu vidio pokretnu 
ljekarnu. Najvjerojatnije narod- 
ni liječnik, izložio je na prosti- 
raču od rogozine razastrtom u 
prašini nekoliko desetaka boči- 
ca u kojima se nalazi tekućina. 
Bočice su sve iste veličine, a u 
svima tekućina iste boje. Uz 
prostirač uspravljena je karton- 
ska ploča na 
kojoj su ne baš 
vještom rukom 
nacrtani svi di- 
jelovi tijela. 

Ama baš svi. 

Ako te boli zub, 
dođeš, upreš 
prstom u nacr- 
tani zub i dobi- 
ješ bočicu teku- 
ćine. Ako te bo- 
li prst ili ruka, 
pokažeš na sli- 
čicu prsta ili ru- 
ke i dobiješ bo- 
čicu iste veli- 
čine i iste boje 
tekućinu kao i 
za zub. Jako sli- 
kovito prikaza- 
ne su i bolesti 
probavnih i 
drugih organa. 

Imaš tvrdu stolicu ili boluješ od 
neke spolne bolesti, dođi, 
pokaži na slici, dobit ćeš ču- 
desnu vodicu i možeš ići. 
Priznat ćete, vrlo jednostavno. 
Ne treba liječnik i nema recep- 


sam se 

vratio u 

domovinu 
i velečas- 
nom Fra- 
nji Jačme- 
nici, na- 
šem misi- 


onaru u 
Beninu, 
koji je do- 
šao na od- 


mor, pri- . 
čao što 


I muhe znaju da ne misli ozbiljno 

tržnici na klimavim stolićima 
izložena žezi, muhama i pogle- 
du prolaznika. Zašto sam upotri- 
jebio baš takvu formulaciju. Evo 
zbog ovoga: Pored jednoga kli- 
mavog stolića sjedio je naočit 


sam sve 
vidio u 
Beninu 
spomenuo 
sam i taj 
primjer. 

Tada mi je velečasni Jačmenica 
smijući se rekao: "Mahao je 
onom granom zbog toga što je 
tebe vidio. Inače ne maše." Šoki- 
rao me je. 


ta. Koliko je djelotvorno, drugo 
je pitanje. Nisam pitao i pro- 
vjeravao. 

KRAVLJI BUT 
NA +35°C 

Nikako da dođemo do na- 
šeg prijatelja vrača. Što mogu. 
Toliko je toga o čemu bih želio 
pisati. Dok smo na tržnici, da 
spomenem i ovo. Gore sam spo- 
menuo da je roba na seoskoj 


mladić. Pred njim je na stoliću 
na suncu i temperaturi od nekih 
+35 stunjeva Celzijevih bio iz- 
ložen but neke mršave stare kra- 
ve. Oko buta vitlao se roj neko- 
liko stotina muha koje su se 
otimale za mjesto na pocrnjeloj 
gomili mesa. Mladić koji je sje- 
dio pored stolića nemarno je 
mahao nekom granom iznad 
buta. I muhe su znale da ne mi- 
sli ozbiljno pa ga se nisu baš 
previše ni bojale nego su sisale 
ono malo sukrvice koju nije 
speklo 
vrelo af- 
ričko sun- 
ce. Kada 


/Fnenuuit/e, 7 . svibnja 

^b/Hujaajosjivda^ja, jiomo/Hie, oooc/a tnenatka u ^/astva/iji, ša/jem oam 60 ati - 
stna/skik (/v/a /hi za j/omoć^ (jabaocima a Zcanbiji. ///ao i svaki jjnt kad idem na 
brod, a c/dtvi u Zad/ut j>okaj>ajcm ihizju’ enkvene munje i čitam jxda<jano tokvm 
mvc/a ćetoevo/njesečn (nj iujvoo/hi, tako i ooaj jn U . jS a /nc/je dvš/a i /7/ana - si- 
( jećanj fj}})/)- km/sebno mi se dvjmio i (/im ino me u s/H'e tekst na stn. 37 • o o/c. <J'tijn 
l ffi/všu , Jj . o misiona/Hi u Zandnji. &d/aćio sam/ oam jvs/ati ovaj ot*/v sk/Himni 
iznos a/i ods/na, nadajaći d ’a > će stići c/o nji/v i biti im ban od mnoc kv/Hsti. 

/S cka im se O/šocj s mi/a je / šSo zd/Htv oama 

Š8o/hs dfa/ić - m/t Z/f/iance dfii/Ht” 

Djed Anton 


Volim naše narodne izreke. Strašno 
ih volim. U njima je sabrana stoljetna 
narodna mudrost. Iznikle su iz iskustva i 
desetljećima sazrijevale u narodu da bi 
na kraju bile izrečene kao narodna 
mudrost. Uvijek nose vrlo jaku poruku 
o kojoj je moguće meditirati satima. 
Blago onome tko shvati njihovu pouku i 
po njoj živi. 

Ispred mene na stolu su dva pisma. 
Napisana su prekrasnim rukopisom 
koji me zbunjuje. To je rukopis ili bolje 
rečeno krasnopis koji pripada genera- 
cijama koje su davno napustile školske 
klupe. Danas nitko više tako ne piše. 
Da nije datuma na kuvertama, pomislio 
bih da su napisana prije pedesetak go- 
dina. Tako se tada pisalo. Ali nisu. 
Svježa su. Jedno je pisano polovicom 
veljače a jedno prije nekoliko dana. Tek 
pristiglo iz Londona. Autor im je osam- 
deset četverogodišnji starac. Pitam se: 
Bože, pa kako to da mu ruka nije za- 
drhtala od tolikih godina. Eto nije. I ru- 
kopis i sadržaj odaju nevjerojatnu 
smirenost. Razmišljam nad odloženim 
pismima. U mislima stvaram sliku 
osamdeset četverogodišnjeg starca 
kojega nikada nisam vidio niti za njega 
čuo. Podrijetlom je iz vezirskoga grada 
T ravnika u kojem je boravio i o kojem 
je pisao poznati engleski putopisac i 
povjesničar Arthur J. Evans u knjizi 
“Pješice kroz Bosnu i Hercegovinu". U 
razmišljanju mi pada na pamet narodna 


izreka: “Neka svoga i u gori vuka.” Dru- 
gačije rečeno: Neka prijatelja na sve 
strane, u prvom redu među ljudima. Ali 
neka ih i tamo gdje ih redovito nema. 
Neka ih na sve strane da možeš slo- 
bodno i u svako doba i drumom i šu- 
mom i tamo gdje su ljudi i tamo gdje su 
vuci. Zašto mi je došla u glavu baš ta 
izreka. Najbolje će biti da citiram poče- 
tak pisma. U njemu stoji: "Poštovani 
urednice i dragi velečasni Anto! Ovih 
dana dobio sam misijski list od svoje 
zemljakinje časne sestre, koja radi u 
ovoj zemlji već nekoliko godina. List 
sam pročitao od početka do kraja. Na- 
ročito me je ganulo do suza kada sam 
vidio svoju dragu zemljakinju Vedranu 
među mnogobrojnom djecom koju 
poznajem već nekoliko godina. Bog je 
blagoslovio i čuvao u njezinu misijskom 
radu.Jasam rodom izl ravnika, Bosna. 
U ovoj zemlji živim već pedeset godi- 
na. Zaposlen sam bio kod britanske 
željeznice. Sadasam u mirovini već ne- 
ko liko godina. Bog mi je dragi podario 
prilično zdravlja i život pa mogu svaki 
dan na svetu misu i krunicu, što je za 
mene velika utjeha. Imao sam dobru 
kršćanku iz Irske koju mi je dragi Bog 
podario u Lurdu. Nakon trideset i tri 
godine bračnog života, Bog mi je dragi 
uzeo. Hvala mu i slava a mojoj Mary 
pokoj vječni. " Slijedi popis darova koje 
šalje za misijske potrebe. Nešto sestri 
Vedrani, nešto za gubavce i tako re- 

Može i ovako 


dom... Bože dragi, što ti je naš čovjek. 
Bilo gdje da se nađe, ako čuje daje ne- 
kome njegovom potrebno pomoći, on 
je tu. I ne samo njegovom. Svakomu 
komu je pomoć potrebna. Svjedoči o 
tome drugo pismo osamdeset četve- 
rogodišnjeg Antona Stipića iz Londona. 
Pročitao je Anton i zadnji broj Radosne 
vijesti u kojem sam pisao o mome ve- 
likom prijatelju MALOM LOPOVU. 
Pročitao i odmah se javio. Evo što piše: 
“Evo mene opet kvarna s malom pošilj- 
kom. Za gubavce 50 funti, ZA 
ONOGA GLADNOG NASMIJA- 
NOG MALOG LOPOVA I ZA 
NJEGOVU MNOGU BRAĆU 50 
FUNTI.... " 

Tako će eto mali lopov iznenada, 
od nekoga koga nije ni sanjao, dobiti 
nekoliko kilograma brašna pa neće mo- 
rati krasti. Barem neko vrijeme. Sestra 
Danijela koja o njemu brine tu je u do- 
movini i uskoro se vraća u Benin. Poni- 
jet će malom lopovu dar od djeda 
Antona koji nije imao djece pa nema ni 
unučadi. Prema onoj narodnoj Neka 
svoga i u gori vuka - djed Anton steče 
unuka u Africi. 

Nadam se da mi Anton neće zamje- 
riti što sam sve ovo napisao ne tražeći 
dozvolu. Nisam napisao ništa loše. Na- 
protiv. I neka djed Anton još dugo živi i 
neka još dugo ide na misu i krunicu. 

Anto Burić, urednik 


Prije nekoliko dana kaže mi jedan ženski glas preko telefona: "Velečasni. Ja bih htjela dati pomoć 
za misije, ali nije u novcu. Imam dvije umjetničke slike. Donijeti ću ih vama a vi prodajte i što dobijete, 
neka bude za misije. Može li? " Odgovorio sam da može. Poslije nekoliko dana sin gospođe koja me je 
zvala donio je u Misijsku centralu dvije slike. Jedna je akvarel 50x38 cm od Z. Matković a druga je litho- 
graphia 35x23 cm od Katarine Henc. Spomenuta gospođa slike je dobila kao nagradu na natjecanji- 
ma. 

Eto i ovako se mogu pomoći misije. 

Ovim odmah objavljujemo da su slike na prodaju. 

Javite se telefonom i ponudite svoj iznos. 

Novac od slika ići će kao pomoć misijama. ABS 

Ali i ovako 

U Misijsku centralu dolazi gospođa Marina Cividini i kaže: "Evo donijela sam svoj rođendanski dar za gu- 
bavce. " Kada je odložila na stol 565, 00 kuna priča: "Nedavno sam slavila rođendan. U takvim prilikama uvi- 
jek se nađe neki stolić na koji se postavi aperitiv a gosti na njega odlažu poklone i cvijeće. Ja sam na stolić uz 
piće stavila škrabicu, za prilog siromasima. Nisam govorila nikome ništa. Moji čestitari su uz poklone, cvijeće 
i čestitke meni, za gubavce dali 565, oo kuna/' 

Imao je pravo sveti Pavao kada svojim Korinćanima piše: "Ljubav je velikodušna, dobrostiva je ljubav, ne 
zavidi, ljubav se ne hvasta, ne nadima se; Nije nepristojna, ne traži svoje, nije razdražljiva, ne pamti zlo; ne ra- 
duje se nepravdi, a raduje se istini; sve pokriva, sve vjeruje, svemu se nada, sve podnosi. Ljubav nikada ne 
prestaje. " Dodat ću, nadajući se da mi sveti Pavao neće zamjeriti: "LJUBAV JE DOSJETLJIVA! " 


ABS 

MISIJE 
U 

KINI 
U 

19. i 20. ST. 

(13) NASTAVAK 

ZAKUUČAK 

Na kraju ove radnje trebalo bi donijeti zaključak, glavne misli 
koje proistječu iz cijele radnje. To je veoma teško. Ali iz pročitanoga i 
napisanoga mogao bih zaključiti: Misije u Kini su doživjele neuspjeh, 
nisu urodile velikim plodom zbog niza okolnosti: 


1) Nedozvoljena akomodacija koju su provodili isusovci za- 
počevši s o. Matteom Riccijem, protiv koje su bili dominikanci i 
franjevci a skoro dva stoljeća i rimske pape, Vatikan, od 1744. 
do 1 939. godine. 

2) Misije u Kini, naviještaj Radosne vijesti od Europljana Ki- 
nezi su doživljavali kao instrument kolonijalističkih i imperijali- 
stičkih težnja. 

3) Loša strana katoličkih misija u Kini koje su dobro započele 
bila je i ta što su "uvezene" kao nešto strano, katoličke misije su 
bile kao "religiozna kolonija" koja se oslanjala na strane sile, a 
ne na domaći kler, biskupe i svećenike koje je trebalo uvoditi u 
službu. 

4) Na razvoj misija i progone koji su slijedili utjecalo je i to što su se 
misionari u Kini koji su pripadali različitim kongregacijama iz različitih 
zemalja često međusobno prepirali, natjecali i svađali. Ono što su pro- 
povijedali nisu živjeli, premalo je bilo onih koji bi v bili sveti i veliki biskupi 
i svećenici, koji bi mogli imati široki utjecaj. Cesto su misionari bili 
uključeni u političke intrige, trgovačke interese, čak i u krijumčarenje 
droge. 

5) Takvim načinom misionarenja, pristupom naviještanja 
Radosne vijesti često pomoću kolonijalnih pritisaka, prijetećim 
ratom, sklapanjem "nejednakih" trgovačkih ugovora nije se po- 
stizalo ništa drugo osim odbojnosti Kineza prema kršćanstvu kao 
stranom elementu koji ne priznaje mjesne elemente, kulturu, 
običaje. 





DANIJEL 

COMBONI 

misionar, 
apostol 
Sudana (2) 


Piše: Ilija Doborski 


Combonijev “plan za obnovu 
Afrike” trebao je biti putokaz 
svim budućim misijskim pothva- 
tima. Ipak je njegovo provođenje 
bilo daleko od cilja. On je velike 
poteškoće vidio uz uskom vezi- 
vanju tadašnjih misijskih djelatni- 
ka uz nacionalne interese zemalja 
odakle su dolazili, pa se često 
događalo da su misionari svjesno 
ili nesvjesno gurani u službu ko- 
lonijalnih vlastodržaca. Comboni 
je pomišljao da u njemačkom 
Kolnu otvori centar europskog 
misijskog pokreta. Od svih svojih 
snova o velikom misijskom po- 
kretu mogao je vrlo malo prove- 
sti u djelo. 

Tadašnji prefekt Kongregacije 
za propagandu vjere kardinal 
Barnabo, razborit i realan muž, 
savjetovao mu je da nakon nje- 
gova istupa iz Instituta Mazza 
osnuje misijsko sjemenište, jer 
samo tako može nešto učiniti za 
Afriku. Tako će 1. lipnja 1867. 
Comboni otvoriti u Veroni 
skromni misijski institut za Afriku. 
Za Comboni-misionare je to 
rođendan njihove zajednice, iako 
je njihov Utemeljitelj tih dana 
najmanje pomišljao na osnivanje 
bilo kakve zajednice. Bila je to 


šarolika grupa svjetovnih sve- 
ćnika, laika, redovnika i redovni- 
ca iz raličitih naroda, nošena mi- 
sijskim idealima. 

Od samoga početka Comboni 
je tražio način kako bi žene 
uključio u veliku misijsku ideju. 
Za prve suradnice uspjelo mu je 
pridobiti francuske redovnice iz 
Marseilea (Francuska), koje će se 
nakon nekoliko godina povući iz 
Afrike i potpuno odbiti don Dani- 
jelov misijski plan. Stoga će 
Comboni na Novu godinu 1872. 
osnovati u Veroni sestarsku misij- 
sku zajednicu “Pie Madri della 
Nigrizia” (Pobožne majke Afrike), 
danas poznatije pod imenom 
Combonijeve misijske sestre. 

Cl početku je don Danijel mo- 
rao uločiti mnogo snage, strplji- 
vosti i energije kako bi odgo- 
vornim laicima i odgojiteljima 
oba instituta u Veroni dao na 
znanje da se tradicionalni eu- 
ropski odgoj može samo djelo- 
mično provesti na afričkom 
kontinentu. On nije želio samo 
svece, već i osobe sposobne za 
sva životna područja na Crnom 
kontinentu. Cl početku je bilo do- 
sta nesuglasica, kriza i među- 



[ 


RADOSNA VIJEST 6/1 999. I 


<t 19» 


Zato nije čudo što misije u Kini nisu uspjele ako pažljivo 
razmotrimo te prethodne razloge. Katolička Crkva je imala želju 
navijestiti riječ Božju kineskom narodu, ali nije pronalazila i upo- 
trebljavala prave metode, bila je nepovjerljiva i u mnogo slučajeva 
nije htjela priznavati metodu prilagođivanja, mjesne elemente i 
običaje. Ponašala se kao da ima vremena kada će dati zarediti i 
osposobiti domaći kler. Premalo se dozvoljavalo da "urođenički 
kler" može imati svoje osjećaje za koje se vjeruje da su zakoni. 
Crkvena hijerarhija nije imala sluha za Kinu, sporo je reagirala, 
nije se mogla osloboditi i poništiti zakon protiv akomodacije ni 
mnogo kasnije nakon 1 939. kada je bila dozvoljena akomodaci- 
ja. "Tako su u Rimu 1 953. godine, 1 4 godina nakon dozvole pri- 
lagođivanja, zabranili prodaju knjige kardinala Celsa Con- 
stantinija. On se zalagao u svojoj knjizi za odgoj domaćeg ki- 
neskog klera i za uspostavu domaće hijerarhije u misijskim zem- 
ljama. Dobro je poznavao Crkvu u Kini jer je bio apostolski 
delegat u Kini. Bio je tajnik Svetog zbora za širenje vjere, a ipak 
mu je Rimska kurija zabranila prodaju knjige u kojoj su se prizna- 
vali nedostaci i loše strane misijske djelatnosti u Kini" (Celso Con- 
stantini, "Misterij zašto se Kina nije obratila", Svesci 1 9 70/1 7- / 8, 
str. 72). Kardinal Constantini je bio svojedobno spominjan kao je- 
dan od kandidata za papu nakon Pia XII. "Isječak iz njegove knji- 
ge koji je objavljen u 'svescima' 17-18 prikazuje i njegovo iskreno 
priznavanje istine da nisu Kinezi i njihova vlast jedini krivi za neu- 
spjeh misija, nego da su za taj neuspjeh odgovorni svi oni koji su 
krivim metodama i postavkama prilazili evangelizaciji Kine" (Cel- 


so Constantini, "Misterij zašto se Kina nije obratila", Svesci 
1970/17-18, str. 72). Sto bi danas u naše vrijeme trebalo činiti, 
teško je reći. Ako bude dozvoljen pristup katoličkim misionarima u 
Kinu koja je komunistička, bit će potreban velik napor da se krene 
s mrtve točke. Biti će potreban velik napor zbog toga što je 
doživljen neuspjeh koji se teško popravlja. A i stoga što se religija u 
Kini smatra nečim "nepriličnim", zastarjelim, uklonjenim, što je 
režim uklonio svaki oblik religioznog života. Poteškoća je također 
u tome što Crkva u Kini živi još uvijek u pretkoncilskom razdoblju 
prije II. vatikanskog koncila, jer nitko od biskupa nije bio na Konci- 
lu pa se ne poznaju smjernice Koncila. Crkva u Kini je bila i jest u 
krizi zbog neinformiranja i slabe veze s Rimom, zbog nepomirlji- 
vog i skoro trajnog razilaženja između katoličke vjere i politike kroz 
stoljeća, a napose u posljednje vrijeme između katoličke vjere i ko- 
munističke ideologije. Ne trebamo osuđivati niti progone ni loše 
strane širenja evanđelja jer je sve to odraz onog vremena i onog 
shvaćanja kada se drugačije rezoniralo u Crkvi. Preostaje nam da 
realno i objektivno prilazimo tom problemu, da učimo na takvoj 
povijesti misija i da nam se propusti i neuspjesi nekad postignuti 
ne ponove. Da pokušamo slijediti i propagirati smjernice II. vati- 
kanskog koncila i misijskog dekreta "Ad gentes". Jednom riječju, 
moramo priznati stare grijehe i da, ako nam to bude moguće, 
počnemo iznova slijedeći smjernice misijskog dokumenta "Ad 
gentes". 

- Kraj - 


sobnih napetosti, a tome su dje- 
lomično doprinijele i stare crkve- 
ne strukture koje su bile za- 
tvorene za nove ideje. Cijenu su 
morali platiti sami misionari i 
misionarke neupsjehom a pone- 
kada i životom. 

Ma različitim putovanjima po 
Europi - ona su ga dovela u Pe- 
trograd i London - Comboni je 
pokušao oduševiti katoličku jav- 
nost za Afriku predstavljajući po- 
svuda pozitivnu sliku o afričkom 
čovjeku, suprotnu mnogim svo- 
jim suvremenicima. Njemu je bi- 
lo jasno da afrički kontinent tre- 
baju misionariti domaći sinovi i 
kćeri. 

Ma veću potporu naišao je u 
Francuskoj a potom, nakon 
francusko-njemačkog rata 1870. 
do 1871. u Njemačkoj i Austriji. 
Od talijanske vlade nije mogao 
mnogo očekivati. Kada mu je 
tadašnja protucrkvena talijanska 
vlada 1868. dodijelila visoko 
državno odličje za njegove aktiv- 
nosti, Comboni ga je bez oklije- 
vanja vratio naglasivši da je on 
prije svega “katolički” angažiran. 

Skoro deset godina Comboni 
je proveo u Africi. Skupa sa 


svojim suradnicima izgradio je 
misiju u Khartumu, a uz to je 
osnovao misijske postaje u El 
Obeidu, Delenu (danas Dilling), 
Malbersu, Berberu i Shellalu. ĆJ 
Kairu je utemeljio školu za af- 
ričke dječake i djevojčice, zatim 
školu za studij jezika i za školo- 
vanje misijskih djelatnika. Gčitelji 
i odgojitelji svih tih ustanova bili 
su redom samo Afrikanci. 

G srpnju 1877. Comboni je 
imenovan za prvog biskupa Kar- 
thuma, a kardinal Franchi po- 
svetio ga je za biskupa u crkvi 
rimskog kolegija Grbanijanum. 
Za biskupski grb uzeo je Srce 
Isusovo, trnjem okrunjeno, i 
Srce Marijino, mačem probode- 
no, te riječi: “G ovom ćeš znaku 
pobijediti!” Combonijevo biskup- 
sko služenje bit će ispunjeno ve- 
likim idealizmom, apostolskim 
žarom i nadanjima, ali i čestim 
udarcima i neuspjesima. On je 
umio svoje suradnike zagrijati i 
oduševiti za Božju stvar, a da 
pritom nije uzmicao od žrtve i 
odricanja, što je tražio i od svojih 
suradnika. Njegov eksplozivni 
karakter izazivao je pokatkad 
žučljive diskusije, a ponekad i 
razilaženja. Velike udaljenosti i 


slabe poštanske veze učinili su 
da su pojedine nesuglasice osta- 
le nerazjašnjene i ne otklonjene. 

Don Danijel Comboni, mladi 
biskup Karthuma, utemeljitelj 
zajednice misionara i misionarki, 
apostol Sudana i osloboditelj ro- 
bova, sklopio je zauvijek umorne 
oči 10. listopada 1881. na po- 
staji u Karthumu. Njegove su 
zadnje riječi bile: “Križu, kako si 
samo sladak!” 

Četiri godine poslije musli- 
manski su fanatici iz sekte Mah- 
da osvojili Karthum, 16 misiona- 
ra i misionarki odveli su u zarob- 
ljeništvo, od kojih su neki tamo i 
umrli, a Combonijev grob oskvr- 
nuli. Njihova strahovlada trajala 
je samo četrnaest godina. Nakon 
oslobođenja Sudana, Comboni- 
jevi su ovozemaljski ostaci pre- 
neseni u crkvu Srca Isusova u 
Assauan. Papa Ivan Pavao II. 
uvrstio ga je 17. ožujka 1996. u 
popis blaženika Katoličke Crkve. 

- Nastavlja se - 

Krajem prošle godine od vlč. Ante Tončija Jukopila , župnika u Opr- 
talju stiglo je na adresu Misijske centrale pismo slijedećeg sadržaja: Mo- 
lim, pošaljite mi naslov jednog misionara (našeg) kojemu je po vašem 
mišljenju najviše potrebna pomoć. Uz pozdrav 

Ante Tonči Jukopila, župnik 
Poslali smo mu adresu naše misionarke s. Marice Jelić u Madagaska- 
ru. Što se sve kasnije događalo javlja nam s. Marica Jelić. 


Manazory 19. ožujka 1999. 

Poštovani vlč. Anto! 

Najljepša hvala za pismo i za 
dar koji ste mi namijenili. Baš vam 
je nadahnuo pravu adresu Duh 
Sveti. Hvala vam od sveg srca! 
Oprostite što se samo u takvim ve- 
likim prilikama javljam. Istini za 
ljubav moram priznati da kod 
mene nije vrijeme prvi razlog. Jed- 


nostavno ću vam reći da nisam 
stvorena za pisanje. Povrh svega i 
moj hrvatski je već zakr zijao i za- 
stario kao i ja. Pa ćete imati više 
posla nego koristi kod ispravljanja 
mojih grešaka i nespretnosti u 
izražavanju. Još nam nije došla 
obavijest iz banke da je stigao no- 
vac, sigurna sam da će doći, s veli- 
kim ili malim zakašnjenjem. 
Potrebe su velike, svi toćkovi škripe 
da ne znamo koje prije podmazati. 
Zasada vam ne mogu točno reći ko- 
liko iznosi 500 USD u malagaškom 
franku. Rado ću zahvaliti vlč. Anti 
kad budem dobila novac, pisat ću 
mu i zašto smo ga potrošili. Na- 
dam se da ću ove godine poći na od- 


mor iako bi trebala ići drugu godi- 
nu. Drago bi mi bilo prisustvovati 
sastanku misionara u Sarajevu. 
Tamo su živjeli svi moji prije rata, 
a sada nema više nikoga, jer su 
nam sve tri kuće porušene i sve tri 
moje sestre su si našle drugdje 
smještaj, nitko nema odvažnosti 
da se vrati u Sarajevo. A meni će 
biti drago još jedanput obići drage 
mi krajeve. 


A sada nešto o mom dragom 
Manazaryju. Može se reći grad 
ima oko 3.000 stanovnika. Sre- 
dište je općine, kad bi bile ceste 
kako valja, bio bi lijep turistički 
kraj, samo 1 2 km udaljen od jeze- 
ra Itasy, drugog po veličini na 
Madagaskaru. Kraj je prekrasan, 
nedavno je došla grupa "VAZA", 
tako oni zovu bijelce, sve koji nisu 
Malagasi. Tražili su od grado- 
načelnika da kupe jezero Itasy i 
obećali su im asfaltirati cestu sve 
do jezera. Hvala Bogu, nije pri- 
stao na to i tako smo mi ostali s 
našim valovitim cestama, izgle- 
daju kao uzburkano more, mislim 
da bi i tvoj Mojsije izabrao ići 


pješice bolje nego s autom, u kišno 
doba, tj. tri mjeseca postanu ne- 
prohodne. Ako želimo ići, ili mo- 
ramo ići u glavni grad, moram ići 
1 6 km pješice do asfalitirane ce- 
ste, a kako smo nas tri već u pood- 
makloj dobi, radije štedimo ci- 
pele. Ne možemo se ljutiti na kišu, 
jer ako nje ne bi bilo, ne bi bilo ni 
riže, bilo bi gladi. 

Naša se zajednica nalazi u 
jednoj velikoj župi (koju vode na- 
ša braća salezijanci). Ta je župa 
sastavljena od 20 filijala i 4 cen- 
trale. Imaju tri redovničke zajed- 
nice - sestara - a želja je našeg 
župnika da u svaku centralu po- 
stavi jednu redovničku zajednicu. 
Izgleda da će mu i uspjeti. Daj 
Bože. 

A sada malo o našem poslu. 

Čime se mi bavimo ovdje u Ma- 
nazaryju. Prije svega povjerena 
nam je pastoralna briga za našu 
centralu koja broji 6 malih župa, 
brinemo se za katehezu i duhovni 
život naše župe. Kako su samo tri 
svećenika za 20 filijala, mi ima- 
mo samo jedanput na mjesec sve- 
tu misu u jednoj od 6 crkava (za 
mene je to bilo najteže, biti bez 
mise u nedjelju). Uz pastoralnu 
skrb bavimo se i promociom žene. 
Imamo tečajeve za mlade mame, 
a za to je odgovorna s. Marjeta 
(Slovenka). Ona je i infermiera, 
tako ih uz šivenje uči i praktično 
njegovanje djece i prehranu. Za 
djevojke imamo trogodišnji tečaj 
šivenja, vezenja, štrikanja i higi- 
jenu, na kraju kojega polažu ispit 
i one koje imaju sreću da prođu na 
ispitu, dobiju diplomu - ta diplo- 
ma nije državna, ali ipak puno 
vrijedi, mogu se zaposliti u svakoj 
konfekciji. To organizira Crkva 
na Madagaskaru. S time seja ba- 
vim. A kao salezijanke naš naj- 

važniji i najdraži posao jest pastoral mladih. Ima- 
mo dnevni, a osobito nedjeljni oratorij. Otvoren je za 
sve mlade bilo koje vjere i bilo koje dobi. Naše dvo- 
rište je uvijek puno omladine. Uz šport i razonodu 
dajemo im priliku za razne ručne radove a pola sata 
na dan svi sudjeluju na informativnom sastanku, u 
tome nam pomažu animatori: to je skupina mladih 
zauzetih mladića i djevojaka i mladih bračnih pa- 
rova koji rade za dobro svojih prijatelja - mladi 
apostoli, mi njih formiramo a oni to poslije prenose 
vlastitim ekipama. Kako vidite, nisam spomenula 
školu. Iako nas roditelji neprestano mole da otvori- 
mo školu, još nismo u stanju, no pomalo počinjemo 
misliti i na to. Dosada smo izabrale tako, želimo 
podupirati državnu školu, tražimo dobrotvore u 
Europi, osobito u Italiji, koji uzmaju na brigu siro- 
mašnu djecu i djecu iz mnogobrojne obitelji, plaćaju 
im školarinu i sav materijal, tako da mogu studira- 


ti. To su neke vrste kumovi obitelji u Italiji koji na 
neki način posinove djecu ovdje. Dopisuju se i ostanu 
povezani. Jedna trećina djece u školi studira na taj 
način, ako im mi ne bismo pomogle, ostali bi nepi- 
smeni, cesta bi ih izučila svoj zanat - noćni bravari. 
Ne znam jesam li sve nabrojila, ali vam kažem daje 
naš dan dobro ispunjen. Hvala Bogu ni noć nije 
kratka jer nemamo struje: štedimo svijeću i idemo 
ranije spavati. U 4,30 se dižemo da idemo na svetu 
misu. 

Možda će i proći Uskrs dok ovo moje pismo 
dođe do vas. Makar i sa zakašnjenjem, želim 
vama, vlč. Ante, i svim čitateljima Radosne vije- 
sti sretan Uskrs! Svjetlo Kristove istine i toplina 
njegove ljubavi neka nas povezuje. 

Srdačan pozdrav 

s. Marica Jelić KMP 


- Nastavak sa 5. str. - 


Katica Knezović: Držite dakle 
da bi i Vaša družba, koja je ovdje 
u Hrvatskoj i koja nije u misij- 
skom području, i te kako mogla 
provoditi misije? 

Majka Adelina: Da i ona to 
provodi, samo to nije na tako or- 
ganiziranom, istaknutom mjestu. 
Svaka od naših sestara ima misiju 
toga milosrdnog djelovanja u kru- 
gu koji je njoj dostižan. 


Katica Knezović: Majko Ade- 
lina, družba Kćeri milosrđa ne- 
davno je, točnije u jedanaestom 
mjesecu prošle godine imala je- 
dan izvanredan događaj u svojoj 


družbi. Riječ je o prijenosu zem- 
nih ostataka majke Utemeljitelji- 
ce iz središnje kuće u Rimu u kuću 
maticu u Blato. Kako je on odjek- 
nuo među sestrama u misijama. 

Majka Adelina: One su su- 
djelovale s nama molitvom i stu- 
dijem naše karizme. Kada smo 
sada išli, majka Berislava Žmak, 
vrhovna glavarica, nosila je al- 
bum slika s tog prijenosa. One su 
to sa zanimanjem gledale i zani- 
male se o svemu. One su presretne 
što se majka Utemeljiteljica na 


neki način vratila na svoju rodnu 
grudu. Mogu posvjedočiti da one 
imaju veliku ljubav i privrženost 
prema majci Utemeljiteljici. Maj- 
ka Utemeljiteljica je zapravo onaj 


vez koji povezuje Ameriku i Eu- 
ropu. Pojam majke i njezin život, 
njezina pisana dokumentacija, za 
njih je svetinja. Providnosno je 
bilo što je ona uoči izbijanja dru- 
goga svjetskog rata htjela samo 
posjetiti sestre i tamo otići na- 
kratko, vidjeti ih i vratiti se. I ona 
je željela neprestano biti u svome 
narodu. Ratne neprilike su je za- 
držale punih dvanaest godina 
tamo. To je bila prigoda da su je i 
domorodačke sestre mogle bolje 
upoznati. One prenose novim na- 
raštajima svoja iskustva i svoje 
dojmove o majci Utemeljitelji- 
ci. 

Katica Knezović: Prije nego 
završimo ovaj razgovor, majko 
Adelina, za sva srca koja osjete 
poticaj za misije ili razmišljaju 
je li to poziv ili nije, kako bi se on 
mogao u sebi prepoznati i kako 
ostvariti? Što je važno za ostva- 
renje misijskog poziva? 

Majka Adelina: Najvažniji 
je poziv, taj poriv duše koji sva- 
ka osoba osjeća. Zatim to treba 
podvrgnuti i sudu drugih. Nije 
to samo IDEM. Treba vidjeti i 
čovjekove sposobnosti, njego- 
vo zdravlje i staviti se na raspo- 
laganje da i drugi to razluče i 
raspoznaju taj poziv. Ako je 
tako, blagoslovljeno bilo. Naša 
zemlja Hrvatska je mala, ali ima 
veliko srce i za druge narode.. 

UJEDINJENI U MOLITVI I SVETOJ MISI 


Već nekoliko mjeseci domovinska 
Crkva povezana je s našim misionari- 
ma i oni s domovinskom Crkvom po 
svetoj misi, moljenju časoslova i pri- 
vatnim molitvama. Svi smo svjesni 
snage molitve i puni pouzdanja u Isu- 
sovo obećanje da ćemo sve dobiti što ga 
zamolimo. Naše molitve u kojima smo 
sjedii\jeni s našim misionarima imaju 
samo jednu nakanu: izmoliti snagu i 
blagoslov za uspješan rad naših misio- 


nara u svjedočenju Isusove ljubavi. 
Ljudskim silama i umu često su ne- 
dokučivi putovi Gospodnji kojima 
kroči k pojedinoj duši ili pojedina duša 
k njemu. Eto to ga upravo molimo. 
Molimo ga da nađe put do onih duša 
koje ga još nisu upoznale služeči se 
našim misionarima i misionarkama. U 
godini smo koja je na poseban način 
posvečena našemu nebeskom Ocu. 
Svaki otac voli svoje dijete. A kako nas 


tek voli Otac koji je i Bog. Uza svu nje- 
govu ljubav dvije trećine čovječanstva 
ni nakon dvije tisuče godina nisu ga 
upoznale. Razlog je to da se svi još 
svesrdnije angažiramo i postanemo tu 
gdje jesmo misijski djelatnici. Netko 
darom, netko molitvom i svetom mi- 
som, netko žrtvom. Molimo, a Bog če 
blagosloviti i naše molitve i rad naših 
misionara. 




BUDIMO ZAJEDNO U MOLITVI I SVETOJ MISI S NAŠIM MISIONARIMA 
ONI MOLE ZA NAS MI MOLIMO ZA NJIH 

RASPORED SVETIH MISA I ČASOSLOVA ZA DAROVATELJE: 


SRPANJ 1999. 

***************************************************************************************** 


RASPORED PRIKAZIVANJA SVETIH MISA ZA DAROVATELJE 

• 3. 7. 1999. svetu misu za darovatelje u msiji Kamina u Kongu prikazuje fra Ante Kutleša, 

• 9. 7. 1999. svetu misu za darovatelje u misiji Kamina u Kongu prikazuje fra Filip Sučić, 

• 13. 7. 1999. svetu misu za darovatelje u misiji Mangu u Zambiji prikazuje vlč. Ivica Kordić, 

• 19. 7. 1999. svetu misu za darovatelje u misiji Porto Novo u Beninu prikazuje vlč. Franjo Jačmenica, 

• 21. 7. 1999. svetu misu za darovatelje u misiji Ngaundere u Kamerunu prikazuje vlč. Karlo Prpić, 

• 23. 7. 1999. svetu misu za darovatelje u misiji Butare u Ruandi prikazuje don Danko Litrić, 

• 30. 7. 1999. svetu misu za darovatelje u misiji Kamina u Kongu prikazuje fra Stojan Zrno. 

RASPORED MOLJENJA ČASOSLOVA ZA DAROVATELJE 

• 7. 7. 1999. časoslov za darovatelje moli sestra Ivka Piplović u misiji Bukavu u Kongu, 

• 16. 7. 1999. časoslov za darovatelje moli sestra Renata Vujić u Grazu - Austrija, 

• 26. 7. 1999. časoslov za darovatelje moli sestra Beatrice Krstačić u misiji Simoes Filho u Brazilu, 

• 1. 7. 1999. s. Benedikta Miš, 20. 7. s. Celestina Gavrić, 21. 7. s. Andrea Marić, 23. 7. s. Karmela Naglić, 25. 7. s. 
Vendelina Kvesić u misiji Jacarei i s. Aparecida u Limi (sve karmelićanke Božanskog Srca Isusova) mole krunicu 
i časoslov za naše darovatelje. 

DOMOVINSKA CRKVA MOLI ZA MISIONARKE I MISIONARE 

• 3. 7. 1999. svetu misu za misionarke i misionare prikazuje don Zdenko Bralić u katedrali sv. Duje u Splitu, 

• 4. 7. 1999. časoslov za misionarke i misionare moli sestra Mirna Nikolić u samostanu Nova ves 16, Zagreb, 

• 11. 7. 1999. časoslov za misionarke i misionare moli sestra Fidelis Lučić u samostanu Nova ves 16, Zagreb, 

• 18. 7. 1999. svetu misu za misionarke i misionare prikazuje vlč. Anto Burić u župi Ranjenog Isusa u Velikoj 
Gorici, 

• 18. 7. 1999. na krajnjem rubu Hrvatske, u Batini, u crkvi sv. Valentina svetu misu za naše misionare i misionarke 
slavi Đurica Pardon, župnik s cijelom župom, 

• 3, 10, 17, 24. i 31. srpnja časoslov za misionarke i misionare moli sestra Sofija Novotny F. C. u Liege-u, Belgija, 

• 6. 13. 20. i 27. srpnja u crkvi Corpus Domini u Zagrebu cjelodnevno klanjanje pred Presvetim Oltarskim 
Sakramentom za misionarke i misionare, 

• 6. 13. 20. i 27. srpnja s. Nives Kuhar u samostanu u Primorskoj 20, Zagreb moli časoslov za misionare i 
misionarke. 


UISTINU, BEZ MENE NE MOŽETE UČINITI NIŠTA (Ii/ 15,5) 

PONOVNO DOZVOLJENA 
GRADNJA CRKAVA U BOKEU 

Laos (Fides) - Nakon 24-godišnje zabrane 
vlada u Laosu ponovno je dopustila kršćanima 
gradnju crkava u Bokeu, sjevernoj pokrajini 
Laosa. Kako javlja misijska agencija Fides, ka- 
tolici će uskoro početi s izgradnjom svojih 
crkava. 

Dolaskom komunista u ovu zemlju 1975. 
godine protjerani su svi misionari koji su bili 
podrijetlom iz drugih zemalja. Mnogi domaći 
svećenici stavljeni su u zatvore i logore za 
preodgoj. Šesnaest katoličkih škola koje su 
tada postojale i u kojim se školovalo oko 
9.000 dječaka i djevojčica i svi katolički so- 
cijalni centri su nacionalizirani. Mnoge crkve 
i vjerski objekti su konfiscirani i upotrijebljeni 
u druge svrhe. 

Od 1989. zabranjeni su vjerski obredi 
kršćanima, kako katolicima tako i protestan- 
tima. Prvi znakovi slobode pojavili su se 
1991. Oslobođeno je nekoliko svećenika i 
vlada je dozvolila gradnju nekoliko crkava. U 
sjevernim pak područjima zemlje i dalje je 
ostala na snazi zabrana vjerskih aktivnosti. U 
sjeverozapadnoj provinciji Bokeo uhićen je 
katolički svećenik Tito Banchong zbog toga 
što je posjetio nekoliko katoličkih obitelji. 
Šest dana kasnije uhićena su i četvorica 
kršćanskih volontera pod optužbom da su 
predvodili nedozvoljeni molitveni susret. 

Kada su 1975. godine komunisti preuzeli 
vlast, mnoga sela s velikim brojem kateku- 
mena bila su kršćanska. Brigu o njima vodi- 
lo je osam svećenika. Komunisti su odmah 
po dolasku na vlast krenuli u iskorjenjivanje 
religije. Kada su počeli paliti svete slike, 
kršćani su im odgovorili: “Nema toga tko bi 
mogao uništiti svete slike u našim srcima.” 

ZBOG MOBILIZACIJE 
SJEMENIŠTARACA ANGOLA 
NEĆE IMATI SVEĆENIKA 

Angola (Fides) - Počevši od 30. travnja 
sjemeništa u Angoli će postepeno biti 
ispražnjena zbog vladine odluke o vojnoj 
obvezi. Svi dječaci rođeni 1978. moraju se 
prije konca svibnja javiti najbližoj vojarni. Do 
konca srpnja moraju se javiti svi koji su 
rođeni 1979. a do siječnja 2000. svi koji su 
rođeni 1980. godine. 

Ovo je prvi put da se obveza služenja 
vojnog roka odnosi na sve bez iznimke. Dosa- 
da su bogoslovi i studenti drugih fakulteta mo- 
gli završavati svoj studij bez prekidanja. 
Odsada će svi oni koji se ne odazovu pozivu 
biti kažnjavani. 

Slijedećih mjeseci svi mladići rođeni 
između 1978. i 1980. bit će regrutirani. Vlada 
želi tu odluku provesti i nad starijim mla- 
dićima, što će se odnositi na studente filozofi- 
je i teologije. Rezultat te odluke bit će da će u 
nekoliko slijedećih mjeseci angolske bogoslo- 
vije biti ispražnjene. Vojni rok u Angoli traje 36 
mjeseci. Zbog sukoba vojske i pobunjenika 
vojno rukovodstvo ne može garantirano odre- 
diti vrijeme demobilizacije. Odgojitelji u vjer- 


skim školama tvrde da zbog tih propisa neće 
biti svećeničkih ređenja slijedećih pet godina, a 
slijedeće tri godine neće biti novih upisa na fa- 
kultete. 

Ta će odredba opustošiti Crkvu u Angoli. 
Koncem travnja predstavnici odgojitelja u 
vjerskim školama održali su skup u Luandi na 
kojem su razmatrali mogućnost da se uputi 
molba ministarstvu obrane ili predsjedniku 
izravno u kojoj bi se zatražio poseban tretman 
sveučilišnih studenata i bogoslova. U molbi, 
koja je dostavljena misijskoj agenciji Fides, 
stoji da se ne traži priveligarani status za stu- 
dente. Radi se o dobrobiti za državu, stoji u 
molbi. Sadašnje stanje u Angoli, navodi se u 
molbi, očit je znak da se problemi ne mogu 
riješiti sukobom. Naprotiv, oni ih povećavaju. 

Prema crkvenoj statistici od siječnja 
1997. godine, Angola ima oko 11.190.000 
stanovnika, od kojih su 6.594.000 katolici. 
Crkva u Angoli je organizirana u 15 crkvenih 
okruga. Na jednoga svećenika u Angoli dola- 
zi 25.317 osoba odnosno 14.919 katolika. U 
siječnju 1997. u Angoli je bilo 960 sjeme- 
ništaraca (612 dijecezanskih i 348 redov- 
ničkih) te 685 bogoslova studenata filozofije 
i 275 studenata teologije. 

STRAHOTE 1999.: DJECA 
UBIJAJU DJECU 

Afrika (Fides) - U dosad neviđenoj 
okrutnosti u Alžiru djeca ubijaju djecu. 0 
masakru u jednom selu svjedoči jedna dje- 
vojčica. Prema njezinu kazivanju, ubojice su 
bili vojnici-dječaci između 12 i 17 godina. 
Oni su odsjekli glavu jednom 15-godišnjem 
dječaku i s njom igrali nogomet. 0 ovom i 
još mnogim sličnim slučajevima izvješćuje 
švicarska organizacija za ljudska prava koja 
djeluje pod motom: “Prestanite mobilizirati 
djecu u vojsku.” U izvještaju te organizacije 
stoji da je u Africi više od 120.000 djece 
mobilizirano u vojsci. Neki nemaju ni sedam 
godina. U mobiliziranju djece prednjače: 
Alžir, Angola, Burundi, Kongo Brazavil, De- 
mokratski Kongo, Liberija, Siera Leone, Su- 
dan i Uganda. 

Prema izvještajima iz Burundija, mladići 
između 12 i 25 godina, prije nego će biti re- 
grutirani, bivaju naoružani i uključeni u grupe 
Tutsi ratnika. Protivnički Hutui također regru- 
tiraju dječake mlađe od 15 godina. U Siera 
Leonu pobunjenici sustavno regrutiraju dje- 
čake od sedam godina naviše. U Ugandi ta- 
kozvana “Gospodnja vojska otpora" otima 
dječake iz škola, prihvatilišta pa i privatnih 
kuća. Izvjestitelji javljaju da dječaci koji 
pokušaju pobjeći bivaju ubijeni. Isto se do- 
gađa i s onima koji odbiju boriti se. Ni vlasti 
u Ugandi nisu bolje. U siječnju 1999. pogu- 
bile su pet dječaka između 14 i 17 godina 
optuživši ih za suradnju s pobunjenicima. 

U većini afričkih zemalja dob za regruta- 
ciju je 18 godina, dok je u nekim zemljama 
niža, a u Ugandi čak 13 godina. Taj v se feno- 
men ne odnosi samo na dječake. Često su 
regrutirane i djevojčice. Neke od njih dobi- 
vaju oružje dok su druge upotrijebljene za 
kuhanje i druge poslove. 


REDOVNICI TRAPISTI ŽELE SE 
VRATITI U SAMOSTAN 
TIBHIRINE 

Alžir (Fides) - Grupa trapističkih redov- 
nika iz raznih naroda žele se vratiti u samo- 
stan Naše Gospe u Tibhirinu gdje su u 
svibnju 1996. godine sedmorica njihovih re- 
dovnika bili kidnapirani i zločinački ubijeni. 
Sada se čeka očitovanje alžirskih vlasti. Sa- 
mostan inače još stoji neuništen. Nadbiskup 
Teissier iz Alžira kaže da su u proteklim go- 
dinama nasilja u dvjema afričkim zemljama, 
u Kongu i Angoli, napadnuta i potpuno sru- 
šena dva samostana. U isto vrijeme samo- 
stan u Tibhirine, koji je okružen sa svih stra- 
na muslimanima, bio je uvijek poštivan i na 
samostanu nije razbijen niti jedan prozor. 

U trapističkom samostanu žive dvojica 
dijecezanskih svećenika koji brinu o kato- 
ličkoj zajednici i održavaju kontakte s musli- 
manima. U međuvremenu petorica trapista iz 
Francuske, Alžira, Poljske, Španjolske i 
Južne Amerike priključili su se zajednici tra- 
pista u katedralnom samostanu Naše Gospe 
u Alžiru čekajući dozvolu da pođu u samo- 
stan u Tibhirine. 


PRIMJERI POMIRENJA 

Gitega (Fides) - Gertruda radi u kato- 
ličkom dispanzeru u Gitegi. Udavala se dva 
puta. Prvi muž joj je poginuo u ratu a drugi 
umro od raka na jetri. Gertruda je jedna od 
mnogih udovica u Gitegi, u biskupiji u kojoj 
nadbiskup Simon Ntamvvana neumorno radi 
na pomirenju Hutua i Tutsija. 

Nadbiskup je u genocidu izgubio mnoge 
članove svoje obitelji a i sam je bio progo- 
njen kada je bio biskup u Bujumburi. U nje- 
govu premještaju u Gitegi i unapređenju 
mnogi vide čin da se zaštiti njegov život. 
Nadbiskupova vrata uvijek su i svima otvore- 
na. Jednoga dana prima udovice, drugi dan 
svećenike, treći dan sestre. 

Nadbiskup osobno predvodi biblijske 
susrete koji su otvoreni za sve. Sada se na 
susretu obrađuje Knjiga Postanka, dio u 
kojem se govori o Jakovu i Ezavu. Ova bibli- 
jska priča koja govori o mržnji dvojice braće 
jednoga prema drugom pomaže ljudima i 
ženama Gitege da razmišljaju o svojim vla- 
stitim sudbinama i bogatstvu pomirenja. 
Zahvaljujući Bibliji, ovi ljudi pokušavaju naći 
odgovor za budućnost Burundija. 

Ljudi daju konkretne primjere kakav je 
Gertrudin. Na neko vrijeme Gertruda je otvo- 
rila svoju kuću siromasima. Jednoga dana 
na putu prema radnom mjestu susrela je 
djevojku koja je tek rodila. Povela ju je u di- 
spanzer i dala joj nužnu medicinsku njegu. 
Slušajući je, saznala je da nije udata. Uzela 
ju je skupa s djetetom u svoju kuću. Novo- 
rođenoj djevojčici dali su ime Svjetlana. Ger- 
truda kaže: “Svjetlana i njezina mama nisu iz 
moga plemena, ali to meni ne znači ništa.” 

(Priredio: ABS) 

Korijeni moga pradida Čuke 


O svom pradidu Čuki Bako viču ne znam mnogo, jer kad je on umro, 
ja se još nisam rodio. Moj pradid Ćuka ostavio je duboke korijene katoličke 
vjere, a to dokazuju njegove tri kćeri: Manda, Marija i Ana, koje su u 
redovničkoj službi. Ze tri tete su sestre od mog dida Marijana po kojemu 
ja nosim ime. 

Od svih sestara teta Manda se odlučila za misionarski red. Prije nego 
je otišla u misije, bila je u Splitu, u samostanu na Covretu. 

Manda Baković. sestra Romana, otišla je daleko od svog doma sa 
željom da pomogne djeci koja žive u teškim uvjetima. Zelja za po- 
maganjem bila je veća od želje da ostane u Splitu. 

J tako jednog dana naša teta, časna sestra, zaputila se na drugi 
kontinent, u Afriku, točnije u Zair. 

Putem misijskog informativnog lista Radosna vijest puno je 
pozdravlja cijela obitelj Baković. 

Marijan Baković iz župe sv. Martina u Vranjicu 



Guttenbach, maj/1999. 

U aprili 21;. u našoj fari je bio 
zvanredno svetafni dan. Upeljali smo 11 
novih miništrantov u službu: 9 divicic i 1 
dičaki 

Novi su ministranti prvič prošli 
učnju, kurs, kade su se pripravljali za 
službu kod oltara. Bili su jako marljivi, 
nedilju kod maše je bila svetaćnost. (uda 
je bilo vjernikov nazoči. Lipo je bilo za 
viditi kada su išli u prošeciji, novi i svi 
drugi miništranti. Pred oltarom su 
na krik najstarijeg ministranta: “Si 
ministrant", odgovorili: “Da, ja sam 
ministrant". Po tom je bio blagoslov 

miništranske prateži, ke su svaki držali na ruka. Zatim su ostali ministranti nove opravili u miništransku opravu. 

Sada je svaki od novih Stao ča je napisao, zaf kani biti ministrant. Blagoslov novih miništrantov, gratuliranje, bolanje i upeljanje u službu kod oltara. Sve je 
bilo lipo i svetacno. 

Mi dica nismo pozabili i siromake na Kosovu ki trpu teško radi boja. Pobirali smo za nje dare u pinezima. Skupa je došlo 4.512 šilingov ke smo vrijeđa 
poslali prik naše biskupije. 

Pozdravljamo sve ministrante i miništrantice u Hrvatskoj _ 

’ Kristin Radakovits, A - 7535 Guttenbach $ 

PRVOPRIČESNIČKA LJUBA V PREMA SIROMAŠNOM ISUSU 


Župa sv. Pavla, 
Pula , 19. 5. 1999. 

Kao i svake godi- 
ne , tako smo i ove go- 
dine na Majčin dan, 9. 
svibnja, imali svečanu 
prvu svetu pričest na- 
še djece, njih 62. Dje- 
ca su se pripremala 
pune tri godine na taj 
veliki dan. U katehe- 
zama pokušavali smo 
pobuditi kod njih osje- 
ćaj solidarnosti sa svi- 
ma koji trpe. U prvom 
i drugom razredu sa- 
kupljali su za potreb- 
ne širom svijeta i slali 
na određene adrese 
gdje je bilo najpotre- 
bnije. Ove godine, listajući Radosnu vijest vidjeli smo da se može sakupljati u posebnim lijepim kutijicama za potre- 
be djece širom svijeta preko Misijske centrale. Župnik je ponudio djeci taj način sakupljanja pomoći i pozvao ih da 
se kao posebna priprava za svetu pričest odreknu žvakaće ili bombona i da ono što bi trebali potrošiti za to metnu u 
kutijicu. Kutijice su podijeljene djeci na dan predstavljanja župnoj zajednici djece prvopričesnika. Djeca su to oz- 
biljno shvatila i na dan prve svete pričesti donijela su na oltar svoju “ ušteđevinu ” Istina, nije puno, ali ono što je 
bilo, to smo drage volje poslali u Zagreb za potrebne: 1 .565, 00 kuna. Bilo je ganutljivo kako djeca nose na oltar po- 
nosno svoje kutijice i predaju svećeniku kao svoj doprinos za potrebne. M. K. 




JEDNA KUNA ZA ŽIVOT 


Dragi naši misionari i misionarke, čitatelji i 
uredništvo Rad os ne vijesti! 

U župi sv. Vida, Brdovec, postoji grupa 
malih misionar k 25 djevojčica od 3. do 7. 
razreda koje svojom mol i Ivom žele pomoći našim 
misionarkama i misionarima u njihovu nesebič- 
nom radu. Slušajući doživljaje iz života naših mi- 
sionara, saznali v smo i za njihove velike mate- 
rijalne potrebe. Zeleči im pomoći, započeli smo 
izrađivati božične čestitke. Prodajući ih kod crkve sakupili smo n( 

rizmu također smo izrađivali uskrsne čestitke od suhoga cviječa i križeve od slanog tijesta. Željeli smo aktivirati i druge članove 
naše vjeronaučne zajednice, pa smo u dvorani uredili misijski pano s pozivom: Daruj jednu kunu za život gladnog djeteta . 

Medavno je dio nas posjetio Misijsku centralu i donio sakupljene darove. Tom prilikom naučili smo mnogo toga c životu 
i radu naših misionara. Od srca zahvaljujemo vlč. Anti i sestrama: Mirni i F iđelis na vremenu koje su nam posvetili, a 
vama, dragi naši misionari, obećavamo svakodnevnu molitvu za vas i sve one o kojima se brinete. Svoj rad nastavit 
čemo dalje, radujući se što vam time barem malo pomažemo. 

Topli pozdrav od malih misionarki iz Brdovca 


Ivana Ba 


7. 

DOVIĐENJA 

U 

NEBU 


ANTO TESTEN 
( 1932 - 1999 ) 


Sarajevo, 24. svibnja 1999. 


Nakon duge i teške bolesti u sarajevskoj 
bolnici u subotu je 22. svibnja ove godine 
preminuo istaknuti vjernik laik Anto Tonči 
Testen, dugogodišnji katedralni pjevač i neka- 
dašnji tehnički urednik misijskog lista Radosna vijest. Pokopan je u 
ponedjeljak 24. svibnja na katoličkom groblju sv. Josipa u Sarajevu. 
Sprovodne obrede vodio je katedralni župnik vlč. Anto Perić, uz bivše 
katedralne župnike: kanonike mons. Matu Zovkića i preč. Ivana Mršu, 
te gvardijana samostana sv. Ante fra Pericu Vidića, desetak sara- 
jevskih svećenika i časnih sestara, kao i brojnih prijatelja i poznanika, 
među kojima puno pravoslavnih, muslimana, katolika i Židova. 
Pokojni Anto Testen rođeni je Sarajlija, te je u teškim vremenima za 
Crkvu, svojim poznanstvima i društvenošću svećenicima bio od velike 
pomoći. Vrhbosanski nadbiskup Smiljan Franjo Čekada uzeo ga je 
među “pionire” za katoličko izdavaštvo, posebno misijskoga lista 
Radosna vijest. Kao takav posjetio je naše misionare u Africi, te je u 
Radosnoj vijesti u nastavcima opisivao njihov život i rad. Uz župnika 
Perića, od pokojnog Testena oprostio se i svoje sjećanje na pokojnika 
iznio mons. Mato Zovkić, generalni vikar vrhbosanske nadbiskupije, 
posebno mu zahvalivši što se kao vjernik i član župne zajednice nije 
bojao ni stidio pjevati u župnom zboru, te svojim glasom tako slavio 
Boga. Potsjetivši i na teške godine njegova zatočeništva na Golom 
otoku, mons. Zovkić je iznio kršćansko gledište na smrt, po kojoj 
zahvaljujemo Bogu za sve dobro koje smo s pokojnikom doživjeli. 
Sveta misa zadušnica služena je u sarajevskoj katedrali istoga dana u 
18 sati. (KTA) 


Ispričavamo se s. Klementini i čitateljima Radosne vijesti zbog pogreške u 
rubrici “Doviđenja u nebu”. U tekstu stoji daje ispraćaj bio 1. travnja 1999. a 
trebalo je pisati 1. ožujka 1999. 

ODGOVORI NA PITANJA IZ PROŠLOG BROJA: 

1. Prvi hrvatski misionar došao je u Ugandu 1986. godine 

2. Kao prvi hrvatski misionari u Tnazaniji bili su vlč. Nikola Sarić 
i Ante Batarelo. 

3. Naši misionari oo. Lasić i Ćavar otišli su u misije u Boliviju 1969. godine 

4. Oko 220 sestara družbe Kćeri milosrđa djeluje u misijama. 

5. Župa vlč. Ivana Cerovca ima desetak filijala. 

NACDAĐENI: 

1. &. Boromeja Hajdn, Vis. 


NAGRADNA PITANJA: 

1. Koliko je djece u Africi mobilizirano u vojsci? 

2. Kada i gdje se održava ovogodišnji susret misionara? 

3. Koje godine je umrla naša misionarka s. Anthony Joseph Habuš. 

4. Kada je o.Danijel Comboni proglašen blaženim? 

5. Zbog čega je u Beninu jako malo natpisa? 

-M//, »M/A -jvVA -M/4 »M/A »M/A ■■MM »M/A »M/A »M/A »M/A »MĆA 


OdqOVORE ŠAljiTE NA a<Iresii: 

MISIJSKA CENTRALA, VoćarsIu 106, 10000 ZAGREB 



RADOSNA VIJEST 
MJESEČNI INFORMATIVNI LIST 
PAPINSKIH MISIJSKIH DJELA 


PRETPLATA I NARUDŽBE 
RADOSNA VIJEST 

Voćarska 106, 10000 ZAGREB 
Tel/faks: 01/46 80 512 

GODIŠNJA PRETPLATA: 

Za tuzemstvo: 60,00 kuna 
Za inozemstvo: 35 DEM + avion 

KUNSKI RAČUN 

Zagrebačka banka dd 
30101 - 620-16 
012101-2320441489 
U predpolje “Poziv na broj" 
Upišite br. 14 

DEVIZNI RAČUN: 
RADOSNA VIJEST 

Zagrebačka banka dd 
30101 - 620-16 
2521447469 

Pretplatu i priloge za misije 
možete slati poštanskom uputnicom na 
adresu: Voćarska 106, Zagreb 
10000 ZAGREB 


MISIJSKA CENTRALA 
CRKVE U HRVATA 

Voćarska 106, Zagreb 
Tel/faks: (01) 46 80 512 

GLAVNI UREDNIK 

ANTO BURIĆ 

Voćarska 106 

10000 ZAGREB, tel./faks: 01/46 80 512 

UREDNIČKO VIJEĆE 

Nacionalno vijeće PMD 
Nacionalni direktor PMD 
Mons. Slobodan Štambuk 
21450 HVAR 

Tel. i faks: (00385) 21/741-152 
Mobitel: 099-475-152 

LEKTURA 
Domagoj Grečl 

********** 

TISAK: “STUBA" 



RADOSNA VIJEST 6/1999. 

MISIONARI 


... Što 
god 

učiniste 
jednome 
od ovih 
najmanjih , 
meni 
učiniste 

(Mt 25,40) 


575.00 * Zoran Bubalo, Široki Brijeg 

400.00 * Milan Kušnjačić, Stupnik 

160.00 * Branka Lajić, Velika Gorica 

100.00 * D. D. K. Split 499,50 * Obi- 
telj Drljača, Velika Gorica 50,00 * 
Hrvatska uprava za ceste - RESTO- 
RAN, Zagreb 199,33 * N. N, Zagreb 
1 . 000 , 00 . 

GLADNI 

Dragica Globlek, Koprivnica 

100,00 * Luci Sočak, Slovenija 64,00 
* Milan Đerek, Dubrovnik 50,00 * 
Slava Pavić, Livno 100,00 * Ana 
Kolić, Strizivojna 100,00 * Obitelj 
Skender, Zagreb 100,00 * Marija 
Marohnić, Križišće 200,00 * Josipa 
Grubišić, Split 100,00 * Ankica Mer- 
mol, Rijeka 100,00 * Hrvatska pošta, 
Dugi Rat 150,00 * Marica J. Biograd 
na moru 100,00 * Josipa i Ivana 
Rehlicki, Zagreb 100,00 * N. N. 
Šibenik 100,00 * Obitelj Skender, 
Zagreb 100,00 * Posada broda “Ivan 


Dragica Šestak, Križevci 100,00 * 
Marija Mrazović, Križevci 100,00 * 
Obitelj Ivošević, Njemačka (12. mj. 
98.) 388,00 * Marja Pjevač, Split 
310,40 * Mirjana Dominković, Du- 
brovnik 150,00 * Učenici Srednje 
škole, Kiseljak 388,00 * Rosa, Šibe- 
nik 50,00 * Maja Biljan, Križevci 

250.00 * Vlč. J. K. Trnovac 200,00 * 
Marija Mrazović, Križevci 100,00. 

GUBAVCI 

Luci Sočak, Slovenija 64,00 * 
Obitelj Skender, Zagreb 50,00 * N. 
N. Šibenik 50,00 * Obitelj Skender, 
Zagreb 50,00 * Jelena, Zagreb 

500.00 * Anton Stipić, Engleska 

575.00 * vlč. J. K. Trnovac, Gospić 

200,00. 

OLOVKE ZA MISIJE 



MISIJE 


N. v N. Zagreb 100,00 * 

Kaja Čabraja, Zagreb 100,00 * 
Danijela de Micheli Vitturi, 

Kaštel Lukšić (4. mj.) 120,00 * 

Djeca OŠ Veliki Bukovac 

200.00 * Luci Sočak, Slovenija 

64.00 * Darinka Marković, 

Zagreb 200,00 * Obitelj Sken- 
der, Zagreb 50,00 * Dean 
Dinić, Koprivnica 200,00 * 
Hrvatska uprava za ceste - 
RESTORAN - Zagreb 181,80 

* Katica Olić, Punat 40,00 * 

Obitelj Skender, Zagreb 50,00 

* Obitelj Barčić, Zagreb 

120.00 * Danica Car, Zagreb 

100.00 * Nikolina Bući, Belo- 
var 50,00 * Blagica Leko, 

Omiš 40,00 * Janja Herman, 

Zagreb 194,00 * Obitelj Male- 
novski, Velika Gorica 20,00 * Župni 
ured, Ližnjan, Medulin 120,00 * “U 
posredničkoj ulozi” fr Drago Kolim- 
batović, Rijeka 1.000,00 * Djeca OŠ 
Turanj, Sikovo i Polača 170,00 * Dar 
vjernika hrvatske katoličke misije, 
Toronto, v Kanada 194,40 * Ana 
Mikulan, Šibenik (11. mj. 98.) 50,00 

* Marija Bartošek i suradnici misija, 

Požega 300,00 * Djeca OŠ Majstora 
Radovana, Trogir 180,00 * Stjepan 

Brkinjač, Zagreb 100,00 * Marija 

Pižeta, Zagreb 100,00 * Vlč. J. K. 
Trnovac 200,00 * V. V. Dubrovnik 

100.00 * Vinka Kljaković, Vranjic 

200.00 * Anton Stipić, Englesk 


Vekić”, Orašje, BiH 156,00 * Mišo 
Grundler, Slatina 150,00 * Petar 
Strpić, Biograd na moru 50,00 * Mir- 
na Marjanović, Slavonski Brod 70,00 

* N. N. Križevci 200,00 * V. R. 
Varaždin 400,00 * Katica Brižić, Pre- 
ko 50,00 * Vlč. J. K. Trnovac 200,00 

* Marija Cerčić, Karlovac 600,00 * 
Sestre milosrdnice, Zlarin 100,00 * 
Roko Mrakovčić, Beli 200,00 * Obi- 
telj Gunjević, Zadar 100,00 * Anton 
Stipić, Engleska 575,00 * Marija 
Kušnjačić, Stupnik 150,00 * D. D. K. 
Split 499,50 * Obitelj Đurin, Velika 
Gorica 30,00. 


Emilija Čapo, Zagreb * Nataša 
Kovačić, Zagreb. 

ŠKOLOVANJE DJECE U 
AFRICI 

D. M., Zagreb 100,00 * Vlč. J. K. 
Trnovac 200,00 * Anton Stipić, En- 
gleska 287,50. 

SESTRE KARMELIĆANKE 
BRAZIL 

Vjeroučenici OŠ Lučko od 1. do 
4. raz. i Područna škola Hrvatski 
Leskovac 2.128,00 * Učenici Srednje 
škole, Kiseljak 75,00. 




